BalkanMagazin :: Pančevačka rafinerija unapredila ekološke standarde\nPančevačka rafinerija unapredila ekološke standarde\nsubota, 23. septembar 2017 09:03\nRafinerija nafte u Pančevu prvo je energetsko postrojenje u Srbiji koje je dobilo IPPC dozvolu, što potvrđuje da se proizvodnja u ovom NIS-ovom pogonu obavlja u skladu sa najvišim evropskim standardima u oblasti zaštite životne sredine.\nRafinerija nafte u Pančevu, koja posluje u sastavu kompanije NIS, dobila je danas IPPC dozvolu (integrisana dozvola) o integrisanom sprečavanju i kontroli zagađenja životne sredine, kojom se potvrđuje da je proizvodni proces u Rafineriji u potpunosti usklađen sa najvišim domaćim i evropskim standardima u oblasti zaštite životne sredine.\nU cilju zadovoljenja zahteva, kao preduslova dobijanja IPPC dozvole, u Rafineriji nafte sprovedeni su kompleksni projekti na unapređenju zaštite životne sredine, upravljanja otpadom i povećanja energetske efikasnosti u koje je uloženo više od tri miliona evra.\n„Veliki napori koje smo uložili u dobijanje integrisane dozvole nisu samo posledica naše zakonske obaveze, već pre svega naše želje da sve svoje aktivnosti uskladimo sa najvišim domaćim i evropskim standardima. Mi nećemo stati na dostignutom nivou, već ćemo nastaviti da neprestano unapređujemo proizvodne procese u cilju zaštite životne sredine i povećanja energetske efikasnosti, potvrđujući da za NIS nijedan poslovni uspeh nije potpun ukoliko ga ne prati svest o ekološkoj odgovornosti“, rekao je Kiril Tjurdenjev, generalni direktor NIS.\nPoslovanje u skladu sa principima održivog razvoja jedan je od strateških prioriteta kompanije NIS, ističe se u saopštenju uz napomenu da su poslednjih godina značajno unapređeni rezultati kompanije u oblasti zaštite životne sredine, zdravlja i bezbednosti na radu, a da je cilj kojem NIS teži radni proces bez povreda ljudi i negativnog uticaja na životnu sredinu. Samo u poslednje dve godine NIS je u realizaciju projekata u oblasti zaštite životne sredine uložio gotovo 800 miliona dinara.


(VIDEO) Dom zdravlja dobija novu medicinsku opremu-omogućena dijagnostika za visokorizičnu trudnoću - www.025.rs\nwww.025.rs / KULA / DRUŠTVO / (VIDEO) Dom zdravlja dobija novu medicinsku opremu-omogućena dijagnostika za visokorizičnu trudnoću\n(VIDEO) Dom zdravlja dobija novu medicinsku opremu-omogućena dijagnostika za visokorizičnu trudnoću\nNovi objekat specijalističkih službi, nova vozila za potrebe Službe hitne medicinske pomoći, novo vozilo za potrebe prevoza pacijenata na hemodijalizu, nova medicinska oprema, upućivanje novih šest lekara na specijalizaciju, kao i šest novih apoteka, samo su deo u nizu promena u sistemu lokalne zdravstvene zaštite u proteklih nekoliko meseci.\nPrema rečima direktora Doma zdravlja u Kuli, Žarka Ševina, na unapređenju zdravstvene zaštite građana opštine Kula i dalje se vredno radi. On u razgovoru, između ostalog, navodi da je krajem prošle godine lokalna samouprava rešila jedan od gorućih problema u funkcionisanju zdravstvene zaštite, a radi se o uvođenju sistema centralnog grejanja u ambulanti u Liparu. Na ovaj način i građani i zaposleni u zdravstvenoj stanici, dobili su odgovarajuće uslove za lečenje i rad.\nDoktor Ševin takođe ističe novi ugovor o donaciji, koji će omogućiti dodatnu novu opremu.\n„Ono što bih istakao je da je Dom zdravlja Kula potpisao ugovor o donaciji sa Kontrolom letenja Srbije i Crne Gore, vredan 6.285.000,00 dinara. Naime, ova finansijska sredstva će u narednom periodu biti utrošena za nabavku medicinske opreme za potrebe oftalmologije i ginekologije“\nVažnost nove opreme posebno se odnosi na žene, jer će na ovaj način i trudnice sa visoko rizičnom trudnoćom i potrebom za dijagnostikom, u smislu kontrole srčanog otkucaja ploda, umesto odlaska na pregled u Sombor, tu uslugu moći da dobiju u Domu zdravlja u Kuli.\nTags: Dom zdravlja Kula, opština kula, žarko ševin\n(VIDEO) Prva zvanična poseta novog predsednika opštine Kula\nNova radionica u apatinskom Klubu za stare zakazana za utorak


Konstituisana Skupština, Banović predsjednik | Privredna komora Crne Gore\nKonstituisana Skupština, Banović predsjednik\nKonstitutivna sjednica Skupštine Privredne komore Crne Gore održana je 11. oktobra 2019. godine. Verifikovani su mandati 51 članu novog saziva najvišeg organa Komore, usvojeni Poslovnik o radu i izmjene Statuta, izabrani predsjednik Skupštine i zamjenik predsjednika. Donijet je Predlog odluke o izboru članova Upravnog odbora.\nSjednicu je vodio predsjednik Privredne komore Vlastimir Golubović, a u radu su, pored članova, učestvovali potpredsjednici Komore Ivan Saveljić, Ljiljana Filipović i Danilo Gvozdenović, generalni sekretar Pavle D. Radovanović, kao i dio zaposlenih u Stručnoj službi.\nPodsjetimo, sjednici je prethodilo konstituisanje 13 odbora udruženja Privredne komore u čiji rad je uključeno 366 predstavnika privrede koji će, između ostalog, organizovano, argumentovano i stručno iskazivati zajedničke interese i predlagati mjere organima zakonodavne i izvršne vlasti u cilju unapređenja poslovnog ambijenta. U skladu sa Statutom, predsjednici odbora udruženja po funkciji postaju članovi Skupštine Komore, a još 38 članova ovog organa izabrano je na konstitutivnim sjednicama odbora udruženja.\n- Očekujem da ćete aktivno doprinositi radu Skupštine i odbora udruženja, učestvovati u unapređenju poslovnog ambijenta utičući na regulativu koja ga uređuje, za šta postoje institucionalne pretpostavke u partnerstvu Komore sa donosiocima odluka. Takođe, očekujem puni doprinos u promociji privrednih potencijala naše zemlje, učešće u projektima koje realizuje Privredna komora, kao što su Dobro iz Crne Gore, Kupujmo domaće i Domaći ukusi – poručio je novoizabranim članovima Skupštine prvi čovjek Komore Golubović.\nZa predsjednika Skupštine Privredne komore reizabran je Vojo Banović, izvršni direktor Jadroagent Bar doo. Njegov zamjenik u narednom četvorogodišnjem mandatu biće Hasan Ramović, izvršni direktor Put-Gross doo, Bijelo Polje.\nPredsjednik Skupštine Vojo Banović zahvalio je na podršci.\n- Ovo je ne samo zadovoljstvo, već i satrisfakcija za dosadašnji, dugogodišnji rad u Komori i privredi uopšte. Uvjeren sam da će Skupština imati snage i umješnosti da pruži doprinos realizaciji planiranih aktivnosti Komore na unapređenju poslovnog ambijenta kroz tijesno partnerstvo sa nadležnim državnim institucijama – saopštio je Banović.\nZamjenik predsjednika Hasan Ramović, zahvaljujući na ukazanom povjerenju, istakao je da će se zalagati da Komora u svim djelatnostima adekvatno odgovori izazovima savremenog poslovanja i doprinese što boljim rješenjima koja utiču na ambijent za privređivanje.\nSkupština je donijela Odluku o izmjeni Statuta Privredne komore kojom se broj članova Upravnog odbora povećava na 25, u cilju potpune zastupljenosti svih sektora privrede u ovom organu. Donijet je Predlog odluke o izboru članova Upravnog odbora, o kom će se Skupština izjasniti na elektronskoj sjednici nakon stupanja na snagu izmjena Statuta. Upravni odbor čine izvršni direktori ili predsjednici odbora direktora najznačajnijih kompanija.\n- Prilikom predlaganja članova Upravnog odbora vodio sam računa o zastupljenosti svih sektora privrede, regiona, oblika organizovanja privrednih društava, da članovi budu kompanije značajne ekonomske snage i poznaju način rada Komore. Riječ je o preduzećima koja zapošljavaju više od 12.000 ljudi i ostvaruju prihod od 1,3 milijarde eura – naveo je predsjednik Golubović.\nDo kraja godine biće održane još dvije sjednice Skupštine Privredne komore Crne Gore.


Željezničar i Sarajevo žestoko kažnjeni, Nogometni savez BiH uveo i zabrane - Klix.ba\n"Grijesi" s derbija Željezničar i Sarajevo žestoko kažnjeni, Nogometni savez BiH uveo i zabrane\n"Grijesi" s derbija\n13.9.2019. u 16:38\nFK Željezničar FK Sarajevo Premijer liga BiH NSBiH\nDisciplinska komisija Nogometnog saveza Bosne i Hercegovine žestoko je kaznila FK Željezničar i FK Sarajevo zbog upotrebe pirotehničkih sredstava u najvećem bh. derbiju odigranom nedavno u okviru 7. kola Premijer lige BiH.\nŽeljezničar je novčano kažnjen s 3.000 KM uz zabranu prisustva gledatelja na južnoj tribini stadiona Grbavica, gdje je na derbiju unesena i korištena pirotehnika, u trajanju od dvije prvenstvene ili Kup utakmice.\nBordo tim je zbog dešavanja s iste utakmice kažnjen s 2.000 KM i kaznom zabrane odlaska navijača na gostovanje u trajanju od jedne prvenstvene ili Kup utakmice.\nDosta premijerligaških klubova je zbog upotrebe pirotehničkih sredstava svojih navijača u 5., 6. i 7. kolu Premijer lige BiH dobilo opomene i novčane kazne, a osim Željezničara i Sarajeva, najgore su prošli Borac i Sloboda.\nBorac je kažnjen s 2.500 KM zbog upotrebe pirotehničkih sredstava na utakmici protiv Mladosti, dok će Sloboda 2.000 KM platiti zbog istog "grijeha" njihovih navijača u derbiju s Tuzla Cityjem.\nVrijedi istaći kako je izvršena i redovna rotacija članova Disciplinske komisije pa je dužnost predsjedavajućeg preuzeo prvi potpredsjedavajući Josip Roso, dok dosadašnji predsjedavajući Radivoje Lazarević preuzeo ulogu drugog potpresjedavajućeg.\n5h 14min 12\n5h 32min 62\n7h 5min 14


Jasna evropska perspektiva Crne Gore | MINA\nNaslovnicaCrna GoraDruštvoJasna evropska perspektiva Crne Gore\nministar odbrane Italije Lorenco Guerini\nministar odbrane Raško Konjević\nJasna evropska perspektiva Crne Gore\nPodgorica, (MINA) – Evropska perspektiva Crne Gore je jasna i Italija će nastaviti snažno da je podržava u okviru procesa integracija, ocijenjeno je na sastanku ministra odbrane Raška Konjevića sa italijanskim kolegom Lorencom Guerinijem, u Rimu.\nKako je saopšteno iz crnogorskog Ministarstva odbrane (MOD), Guerini je kazao da je Crna Gora zemlja članica NATO-a i tu pripadnost Alijansi doživljava sa punom posvećenošću, dosljedno učestvujući u aktivnostima za zajedničku bezbjednost.\n“Kao odgovoran protagonista i članica NATO-a, Crna Gora će biti jednako tako odgovoran protagonista i članica EU”, kazao je Guerini, dodajući da je aktivnost crnogorskih vojnika međunarodnim misijama visoko cijenjena.\nKako je kazao, bilateralna saradnja dvije države je odlična, ali je na sastanku zajednički konstatovano da će biti i ojačana, jer Crna Gora i Italija dijele zajedničke napore na održanju uslova bezbjednosti.\nKonjević je rekao da se Crna Gora ponaša kao odgovorna članica NATO-a, kandidat za članstvo u Evropskoj uniji (EU), koja je svoju spoljnu i bezbjednosnu politiku u potpunosti uskladila sa evropskom.\nOn je istakao zadovoljstvo što će Italija mentorisati proces evropskih integracija na Zapadnom Balkanu.\nKonjević je naglasio izuzetno dobru saradnju u oblasti politike odbrane, vojne, kao i ekonomske saradnje, kao i mogućnosti za njeno unapređenje.\n“Zahvalili smo Italiji na njenoj snažnoj podršci koja je i danas iskazana evropskoj perspektivi Crne Gore, jednako onakvoj kakva je bila za naše članstvo u NATO-u”, kazao je Konjević.\nIz MOD su kazali da su Konjević i Guerini razmijenili mišljenja o aktuelnim temama, kao što je kriza u Ukrajini, funkcionisanje NATO-a u susret Samitu u Madridu i istakli na sva pozitivna iskustva iz dosadašnjeg perioda petogodišnje saradnje u kapacitetu saveznica.\n“Ministri su razgovarali i o daljoj podršci modernizaciji Vojske Crne Gore, te nastavku i unapređenju aktivnosti na jačanju administrativnih kapaciteta, prije svega kroz školovanje crnogorskih kadeta na italijanskim vojnim akademijama”, navodi se u saopštenju.\nIz Ministarstva su naveli da se Konjević u Italiji sastao sa potpredsjednikom Odbora za odbranu u Donjem domu italijanskog parlamenta Rodžerom De Menekom, kao i sa predsjednicom Odbora za odbranu u Senatu, senatorkom Robertom Pinoti.\n“Na sastancima je istaknut značaj jačanja odnosa kroz parlamentarnu saradnju, kao važan mehanizam očuvanja demokratije i evropskih vrijednosti kojima dvije države teže”, rekli su iz Ministarstva.\nKako je saopšteno, ocijenjeno je da je sinergija djelovanja i u okviru EU i NATO-a, u odnosu na krizu u Ukrajini, najveća politička pobjeda.


Najbrojnija delegacija privrednika Srbije na Svetskoj izložbi Ekspo 2020 Dubai, tačnije 158 predstavnika 77 firmi iz sektora građevine i pratećih industrija, tokom sedmice „Urbani i ruralni razvoj“ od 1. do 5. novembra predstaviće potencijal srpskog neimarstva.\nŠansu da povećaju svoje prisustvo na tržištu UAE imaju pre svih, domaći projektanti u različitim oblastima – građevine, arhitekture, elektro i mašinskih instalacija, kaže Ivana Vuletić, sekretar Udruženja za građevinsku industriju Privredne komore Srbije (PKS).\nU delegaciji privrednika, osim velikih kompanija koje već rade na tržištu Emirata, poput Energoprojekta Entela, Urban Planing Guide Engineering, Bexel zastupljene su i male firme kojima je Ekspo prilika da se sretnu sa predstavnicima drugih tržišta i potencijalnim poslovnim partnerima, dogovore poslovnu saradnju i predstave se na najvažnijem poslovnom događaju na svetu u ovom momentu.\n„Najveći deo delegacije čine građevinske kompanije koje se bave izvođenjem i projektovanjem, planiranjem i praćenjem građevinskih radova, održavanjem objekata, ali tu su i IT firme koje se bave ’pametnim’ sistemima, otpadom, kompanije sa inovativnim proizvodima, predstavnici drvne industrije”, navodi Vuletić.\nNa investicionoj konferenciji posvećenoj Real Estate, očekuje se prisustvo investitora i kompanija iz celog sveta.\nPotencijalnim investitorima prezentovaće se prilike za ulaganje u sektor nekretnina Srbije, posebno trendovi i mogućnosti za realizaciju projekata u gradovima Srbije u kojima se poslednjih godina beleži ekspanzija gradnje i tržišta nekretnina.\nUlaganja u sektoru građevine u 2020. iznose 400 miliona evra\nKao jedna od industrija koje imaju veliki udeo u BDP-u zemlje i čija ulaganja u 2020. godini iznose oko 400 miliona evra, građevinarstvo i oblast nekretnina u Srbiji imaju značajan potencijal za rast i razvoj.\nUz to, ovaj segment privrede usko je povezan sa razvojem turizma i privlačenjem i promocijom Srbije kao turistički atraktivne destinacije, stoga će investiciona konferencija posvećena baš ovoj temi predstaviti šta to sve Srbiju čini privlačnom za ulaganja i težiti da već dobre diplomatsko-ekonomske odnose sa UAE, ali i drugim zemljama, unapredi kreiranjem novih investicionih prilika i partnerstava.\nRadoš Gazdić, v.d. direktora Razvojne agencije Srbije (RAS), kaže da Srbija dokazano prednjači u odnosu na region i Jugoistočnu Evropu kada je reč o privlačenju ulaganja u real estate projekte i da je ova investiciona konferencija idealna prilika da celom svetu predočimo investicione potencijale i prednosti Srbije.\nOn dodaje da investitori u velikoj meri vrednuju ekonomsku i političku stabilnost zemlje pri odluci o investiranju, što Srbija neupitno ima.\n„Kada je reč o ulaganjima u građevinarstvo i izgradnju nekretnina Srbija ima čak 1,7 puta veći obim investicija od celog regiona Jugoistočne Evrope, to nas već veoma povoljno pozicionira u očima potencijalnih ulagača u ovoj oblasti. Pored optimalne investicione i poslovne klime, po kojoj je naša zemlja među stranim investitorima već dobro poznata, međunarodnim ulagačima u segment nekretnina je, uz veliki potencijal za dalji razvoj, veoma bitna i činjenica da smo dokazano efikasni u postupanju sa građevinskim dozvolama. Potvrdu toga imamo u činjenici da je Srbija među deset zemalja u svetu po brzini izdavanja građevinskih dozvola“, objašnjava Gazdić.\nFoto: PKS/Nada Mitrović


U Nemačkoj goreo hotel spreman za izbeglice › Made-in-Germany.rs\nBivši hotel u gradu Baucenu, koji je u fazi renoviranja kako bi se u njega smestile izbeglice, oštetio je sinoćni požar, a dve osobe su privedene zbog ometanja rada vatrogasaca.\nPožar na krovu hotela u Baucenu u nemačkoj pokrajini Saksoniji, izbio je tokom protekle noći iz za sada još uvek nepoznatih razloga, prenosi agencija „Asošiejted pres“.\nU saopštenju policije navodi se da u požaru niko nije povređen, ali da se ispred zgrade hotela okupila grupa ljudi od kojih su neki „iznosili ponižavajuće opaske ili iskazivali besramnu radost“ zbog izbijanja požara.\nTrima osobama policija je naložila da napuste mesto događaja zato što su ometale rad vatrogasaca, međutim, one su se oglušile o naredbu, zbog čega je policija privela njih dve, koje su opisane kao pijani 20-godišnji lokalni stanovnici.\nIako je većina Nemaca blagonaklona prema izbeglicama, manjina redovno organizuje proteste ispred centara za azilante, naročito na istoku zemlje, navodi američka agencija, podsećajući da je Saksonija sedište antiislamski i antiimigraciono nastrojene grupe Pegida.\nU gradu Klausnicu, takođe u Saksoniji, grupa ljudi je u četvrtak blokirala prolaz autobusu koji je tražioce azila prevozio do novog izbegličkog centra.\nGuverner Saksonije Stanislav Tilič opisao je dva incidenta u toj oblasti kao „šokantne i zapanjujuće“, a počinioce je nazvao „kriminalcima“, obećavši da će vlasti sprovesti istragu i krivce privesti na odgovornost.\nOd MiG na 22/02/2016 / AKTUELNO / Ostavite komentar


Stojanović: Dokument evroparlamentaraca je dobra osnova za konkretna rešenja | Novinska agencija Beta\nPOLITIKA | 08.09.2021 12:25 > 08.09 12:25\nStojanović: Dokument evroparlamentaraca je dobra osnova za konkretna rešenja\nPolitikolog Boban Stojanović izjavio je danas da je dokument evroparlamentaraca za poboljšanje izbornih uslova u Srbiji bio očekivan i da predstavlja dobru osnovu da se konkretizuju sva rešenja koja će obezbediti regularne izbore.\nStojanović je agenciji Beta kazao da u dokumentu nedostaje pitanje razdvajanja beogradskih izbora od predsedničkih i parlamentarnih.\n"Evroparlamentarci su popisali sve teme koje onemogućavaju fer i poštene izbore, i na kojima je opozicija insistirala svih ovih godina. To je pitanje medija, kako javnih servisa tako i privatnih televizija s nacionalnom frekvencijom ili bez nje, zatim pritisci na birače, funkcionerska kampanja, nesredjeni birački spiskovi, rad RIK-a...", naveo je politikolog.\nPo njegovim rečima u dokumentu evroparlamentaraca ima mnogo važnih stvari za opoziciju, za razliku od nedavnog predloga sporazuma izmedju vlasti i dela opozicije u kojima nisu učestvovali poslanici Evropskog parlamenta.\n"U predlogu evroparlamentaraca su navedene suštinske stvari koje onemogućavaju slobodne i poštene izbore i koje bi trebalo promeniti. Evroparlamentarci su stavili do znanja Srpskoj naprednoj stranci (SNS) da krši osnovna prava na političke slobode velikog broja gradjana", istakao je Stojanović.\nSuštinsko pitanje je, dodao je politikolog, da li će biti uspostavljeni mehanizmi koji će naterati vlast da ono što se potpiše bude i primenjeno do izbora.\n"Glavno pitanje je da li opozicija i medjunarodni posrednici imaju snage da nateraju SNS da poštuje zakone sopstvene zemlje i dokument koji bude potpisan", rekao je Stojanović.\nNa pitanje Bete na čemu bi još trebalo da insistira opozicija, Stojanović je rekao da bi morala da zahteva da se beogradski izbori održe dva meseca pre predsedničkih i parlamentarnih.\n"Beogradski izbori bi trebalo da se održe pre nacionalnih, upravo da bi se testiralo da li će sporazum izmedju vlasti i opozicije biti poštovan", istakao je Boban Stojanović.


Naučio Beograd da gleda napredSkupština grada, povodom smrti Nenada Bogdanovića, gradonačelnika Beograda, proglasila je na jučerašnjoj vanrednoj komemorativnoj sednici, nedelju 30. septembar za dan žalosti. Formiran je i odbor za sahranu na čelu sa Borisom Tadićem, predsednikom Republike Srbije. O liku i delu preminulog ... Kompletan tekst\nVekovnik beogradskih kafana (3)Daleke 1869. godine, na Terazijama je srušena "Ćosina mehana" Anđelka Aleksića Ćose, koji je potom izgradio hotel "Pariz" sa 35 soba. Hotel je imao parno grejanje, kafanu, bioskopsku salu, salone i baštu. Krajem veka, hotelska kafana postala je "središte" Radikalne stranke, ali i beogradske... Kompletan tekst\nNajugroženiji dobijaju domBeograd je obezbedio još 22 stana (uz šest postojećih) namenjenih za decu bez roditeljskog staranja koja, kada steknu punoletstvo nemaju ... dalje\nNastavljeni napadi u domovima zdravljaNasilje nad medicinskim osobljem iz dana u dan beleži nove slučajeve. Mnogi pacijenti osokoljeni pravima koje su dobili, shvatili su to kao dozvolu da se u svakom trenutku mogu fizički obračunati sa zdravstvenim radnicima. Tako je i juče u Domu zdravlja "Vračar", u Bojanskoj ulici, pacijent razlupao staklo... dalje


Karta za film "Intervju" u bioskopu Alamo Drafthouse u Koloradu.\nNezavisni bioskopi širom SAD počeli su da prikazuju “Intervju”, kontroverzni film producentske kuće “Soni Pictures” o izmišljenoj zaveri da se izvrši atentat na severnokorejskog lidera Kim Džong Una. Posle sajber napada i pretnje nasiljem, američki bioskopi počeli su da odustaju od prikazivanja komedije, a Soni ju je povukao iz distribucije.\nMeđutim, usled brojnih kritika, filmska kuća je promenila odluku, i na dan Božića, neki manji bioskopi počeli su da prikazuju film, u rasprodatim salama.\nFilm Soni Pictures - “Intervju”- konačno je stigao u bioskope.\nManji bioskopi, kao što je Vest End u Vašingtonu, prikazali su film na Božić, dan pošto ga je Soni objavio na internetu.\n“Kupili smo karte dva dana pre nego što je pušten na internet. Nismo mogli da ih vratimo”, kaže Megan, stanovnica prestonice.\n“Mama nam je kupila karte da ga gledamo film zajedno, cela porodica”, ističe tinejdžerka Erin.\n“Kupili smo karte pre nego što je film objavljen na internetu”, dodaje njen brat Koner.\nDobro je što su to uradili, jer generalni menadžer Džoš Levin kaže da su mnogi ostali bez karata.\n“Stotine … telefon ne prestaje da zvoni. Za manje od sat, rasprodali smo karte za sve četiri projekcije”.\nNije neubičajeno da Amerikanci preko praznika odu da pogledaju neki film.\n“Zabavno je da idete u bioskop na dan Božića. Možda bih izabrao neki drugačiji film, ali nemam ništa protiv odlaska u bioskop”, ističe Spenser, gledalac filma Intervju.\nVeći bioskopi za sada još ne prikazuju film što je, za neke, deo čari.\n“Ovde su doneli odluku da će prikazati film uprkos pretnjama, da neće dozvoliti da ih neki diktator zastraši. Odlučio sam da im iskažem podršku time što ću fizički biti prisutan a i time što ću kupiti njihovu kartu“, izjavio je gledalac iz Vašingtona, Mohamad.\nPretnja sajber, ili stvarnog, napada po svemu sudeći nije bila dovoljna da bi ljudi ostali u kućama.\n“Dan Božića je za nas obično prometan, ali za sada – ako je suditi prema prvim projekcijama - ovakva posećenost je potpuno bez presedana”, ističe Džoš Levin.\nOn kaže da je sledećih šest projekcija filma “Intervju” potpuno rasprodato, što znači 450 sedišta. Međutim, Amerikanci koji jedva čekaju da pogledaju film nemaju razloga za brigu. “Intervju” je sada dostupan na internetu, preko nekoliko sajtova koji iznajmljuju ili prodaju filmove, po ceni za koju biste, u bioskopu, platili veliku porciju kokica i gazirani napitak.


Može li „Severni tok 2“ koštati Bajdena predsedničke funkcije - 24.07.2021, Sputnik Srbija\nMože li „Severni tok 2“ koštati Bajdena predsedničke funkcije\nKomentator „Vašington posta“ Mark Tisen smatra da američki predsednik Džo Bajden zaslužuje impičment zbog sporazuma sa Nemačkom oko „Severnog toka 2“. 24.07.2021, Sputnik Srbija\nTisen je podsetio da su demokrate 2019. godine pokrenule ovaj proces protiv Donalda Trampa. To se desilo jer je, po njihovom mišljenju, američki lider vršio pritisak na ukrajinskog lidera Vladimira Zelenskog po pitanju istrage korupcionaškog skandala u kojem je glavni figurant bio sin sadašnjeg predsednika, Hanter."Sada je Bajdenova administracija, možda, uvrnula ruke Zelenskom kako bi se pomirio sa sporazumom SAD i Nemačke koji će omogućiti Berlinu da zajedno sa Moskvom završe izgradnju gasovoda Severni tok 2", navodi autor.Po mišljenju kolumniste, Bajden je vršio pritisak na ukrajinskog predsednika da pristane na sporazum koji nije u interesu Kijeva. Zahvaljujući novoj gasnoj magistrali Rusija može zaobići Ukrajinu i slati gorivo direktno u Nemačku po dnu Baltičkog mora, objasnio je komentator."Kada se to desi, Moskva će moći da prekine isporuke energenata Kijevu, bez prekida za Zapadnu Evropu", ubeđen je Tisen.Pred odlazak sa mesta predsednika SAD, Tramp je uveo sankcije i uspeo da prekine izgradnju "Severnog toka 2". On je na delu bio neverovatno oštar prema Rusiji, ali nije na rečima.Bajden je naprotiv, posle stupanja na dužnost prekinuo vojnu pomoć Ukrajini, odobrio je produžetak važenja sporazuma START-3 i pristao na sporazum o "Severnom toku 2" kojim se povećava uticaj Moskve u regionu, smatra novinar.Ipak, po mišljenju Tisena, Bajdenu neće biti objavljen impičment zbog "meke" politike prema Rusiji. Zahtev američkog predsednika da Ukrajina prihvati "ubitačan" projekat po Kijev je "sraman čin", čak i ako ne podrazumeva impičment, siguran je autor.\nrusija, džo bajden, severni tok 2\nKomentator „Vašington posta“ Mark Tisen smatra da američki predsednik Džo Bajden zaslužuje impičment zbog sporazuma sa Nemačkom oko „Severnog toka 2“.\nTisen je podsetio da su demokrate 2019. godine pokrenule ovaj proces protiv Donalda Trampa. To se desilo jer je, po njihovom mišljenju, američki lider vršio pritisak na ukrajinskog lidera Vladimira Zelenskog po pitanju istrage korupcionaškog skandala u kojem je glavni figurant bio sin sadašnjeg predsednika, Hanter.\n"Sada je Bajdenova administracija, možda, uvrnula ruke Zelenskom kako bi se pomirio sa sporazumom SAD i Nemačke koji će omogućiti Berlinu da zajedno sa Moskvom završe izgradnju gasovoda Severni tok 2", navodi autor.\nPo mišljenju kolumniste, Bajden je vršio pritisak na ukrajinskog predsednika da pristane na sporazum koji nije u interesu Kijeva. Zahvaljujući novoj gasnoj magistrali Rusija može zaobići Ukrajinu i slati gorivo direktno u Nemačku po dnu Baltičkog mora, objasnio je komentator.\n"Kada se to desi, Moskva će moći da prekine isporuke energenata Kijevu, bez prekida za Zapadnu Evropu", ubeđen je Tisen.\nPred odlazak sa mesta predsednika SAD, Tramp je uveo sankcije i uspeo da prekine izgradnju "Severnog toka 2". On je na delu bio neverovatno oštar prema Rusiji, ali nije na rečima.\nAmerički mediji: Bajden učinio Putina najsrećnijim čovekom na svetu\nBajden je naprotiv, posle stupanja na dužnost prekinuo vojnu pomoć Ukrajini, odobrio je produžetak važenja sporazuma START-3 i pristao na sporazum o "Severnom toku 2" kojim se povećava uticaj Moskve u regionu, smatra novinar.\nIpak, po mišljenju Tisena, Bajdenu neće biti objavljen impičment zbog "meke" politike prema Rusiji. Zahtev američkog predsednika da Ukrajina prihvati "ubitačan" projekat po Kijev je "sraman čin", čak i ako ne podrazumeva impičment, siguran je autor.


TVCG: Čarapić ostaje na čelu tužilaštva do aprila 2013.\nNovi direktor Uprave carina Crne Gore biće doskorašnji direktor Agencije za nacionalnu bezbednost (ANB) Vladan Joković, dok vrhovna državna tužiteljka Ranka Čarapić ostaje na toj dužnosti do isteka mandata naredne godine, javila je u ponedeljak uveče Televizija Crne Gore (TVCG).\nJokovića će funkciji direktora tajne policije zameniti poslanik vladajuće Demokratske partije socijalista (DPS) i predsednik skupštinskog odbora za bezbednost i odbranu Mevludin Nuhodžić. Nuhodžić bi na čelo ANB-a trebalo da bude imenovan na sednici vlade u četvrak 12. januara.\nPrema navodima TVCG, vrhovna državna tužiteljka Ranka Čarapić ostaje na čelu tužilaštva do isteka mandata u aprilu naredne godine.\nPojedini podgorički štampani mediji objavili su ranije u ponedeljak da će Ranka Čarapić biti smenjena zbog izostanka rezultata u borbi protiv korupcije i organizovanog kriminala.\nPromene na čelu javne i tajne policije desile su krajem prošle godine, što se povezuje s aferom "listing" i sukobima unutar crnogorske vlasti.\nKrajem decembra Joković je podneo ostavku na funkciju direktora tajne policije, dok je prvi čovek uprave policije Veselin Veljović imenovan za savetnika za bezbednost predsednika države. Veljovića je na čelo policije zamenio doskorašnji direktor Uprave carina, poslanik vladajuće DPS Božidar Vuksanović.


Ko je tvrđi — Mejova ili Junker - 04.12.2017, Sputnik Srbija\nPredsednik Evropske komisije Žan Klod Junker izjavio je da još nema dogovora o ključnim pitanjima izlaska Velike Britanije iz EU i da će pregovori i konsultacije... 04.12.2017, Sputnik Srbija\nevropa, vesti, svet, žan-klod junker, tereza mej\n© AFP 2021 / JOHN THYS Britanska premijerka Tereza Meji i predsednik Evropske komisije Žan Klod Junker.\nPredsednik Evropske komisije Žan Klod Junker izjavio je da još nema dogovora o ključnim pitanjima izlaska Velike Britanije iz EU i da će pregovori i konsultacije o tome biti nastavljeni ove sedmice.\nJunker je, na zajedničkoj konferenciji za novinare sa britanskom premijerom Terezom Mej, rekao da dogovora o ključnim pitanjima nema, uprkos dosadašnjem napretku u pregovorima.\n26 Novembar 2017, 11:22\n„Pored napretka i približenih stavova, još nema dogovora po ključnim pitanjima izlaska Velike Britanije iz Evropske unije“, rekao je Junker, uz napomenu da će pregovori i konsultacije biti nastavljeni ove sedmice.\nJunker je rekao da Tereza Mej nije lak pregovarač i da je tokom sastanka branila interese Britanije.\nTo što danas nije postignut dogovor, prema rečima Junkera, ne predstavlja neuspeh.\n„Pored najboljih napora i značajnog napretka, koje smo mi i naši timovi postigli tokom prethodnih dana na tri ključna pitanja, nije bilo moguće da danas postignemo kompletan dogovor“, rekao je Junker.\nPredsednik EK je naglasio da sada postoji zajedničko razumevanje po većini tema i da su preostala „dva ili tri“ otvorena pitanja koja će zahtevati dalje konsultacije i pregovore.\n29 Novembar 2017, 13:13\nBritanska premijerka Tereza Mej je ocenila da je današnji sastanak bio konstruktivan i da je napravljeno mnogo progresa po velikom broju pitanja.\n„Jasno je da želimo da napredujemo zajedno. Po nekoliko pitanja postoje razlike koje zahtevaju dalje pregovore i konsultacije. Sastaćemo se pre kraja nedelje i uverena sam da ćemo to pozitivno završiti“, zaključila je Tereza Mej.\nMejova i Junker su razgovarali o tri teme — pravima građana EU koji ostaju da žive u Velikoj Britaniji nakon „bregzita“, o novcu koji će prilikom izlaska iz Unije London morati da plati i o načinu uređenja granice između Republike Irske i Severne Irske. Kompletan dogovor o tim pitanjima doprineo bi otvaranju pregovora o novim trgovinskim odnosima Velike Britanije i EU sledeće nedelje na Samitu EU u Briselu.


Predstavnici tri kluba bili u Beogradu zbog golmana Partizana - Sportskacentrala.com\nPredstavnici tri kluba bili u Beogradu zbog golmana Partizana19.03.2017 13:25hOdlične igre fudbalera Partizana ove sezone privukle su pažnju brojnih evropskih klubova. Svakako da su Uroš Đurđević i Leonardo najtraženija roba, uz Nikolu Milenkovića koji je već potpisao za Fiorentinu, ali pažnju je privukao i golman Filip Kljajić.\nPrema informacijama do kojih je došao Mozzartsport predstavnici tri evropska kluba posmatrala su uživo jučerašnji duel Partizana i Voždovca - Bazela, Levantea i Gazijantepa.\nIstina, nisu mogli da vide mnogo toga, pošto igrači Voždovca nisu uputili nijedan šut u okvir gola crno-belih, ali svakako mogu da budu zadovoljni činjenicom da je Kljajić čak 14 puta sačuvao svoju mrežu na 21 utakmici koliko je branio ove sezone.\nKljajić ima ugovor sa Partizanom do decembra ove godine pa će letnji prelazni rok biti poslednja prilika da klub iz Humske zaradi njegovim transferom, a naročito jer šansu sa klupe čeka još jedan sjajan golman, Nemanja Stevanović. Podeli ovu vest:


Za uskršnje i prvomajske praznike 55.167 saobraćajnih prekršaja – Niški.Press – Sa Vama 24h\nHome›Društvo›Za uskršnje i prvomajske praznike 55.167 saobraćajnih prekršaja\nZa uskršnje i prvomajske praznike 55.167 saobraćajnih prekršaja\nPripadnici Uprave saobraćajne policije su tokom vaskršnjih i prvomajskih praznika sproveli akciju pojačane kontrole učesnika u saobraćaju u Srbiji i otkrili ukupno 55.167 prekršaja, od kojih su 28.160 prekršaja prekoračenja brzine.\nTokom trajanja akcije, presretači su kaznili 13 vozača koji su upravljali vozilom brzinom većom od 210 kilometara na čas, a protiv četiri vozača podnete su prekršajne prijave zbog nasilničke vožnje, saopštilo je Ministarstvo unutrašnjih poslova.\nTridesetsedmogodišnji vozač automobila marke BMW isključen je iz saobraćaja jer je na autoputu Miloš Veliki vozi brzinom od čak 252,8 kilometara na čas.\nZbog vožnje pod dejstvom alkohola, iz saobraćaja je isključeno 2.608 vozača, od čega je 526 zadržano na trežnjenju u službenim prostorijama jer su upravljali vozilom sa više od 1,2 promila alkohola u organizmu.\nSaobraćajna policija je u Čoki iz saobraćaja isključila tridesetčetvorogodišnjeg vozača koji je upravljao mopedom sa 3,59 promila alkohola u organizmu, dok je u Požegi iz saobraćaja isključen četrdesetšestogodišnji vozač koji je upravljao putničkim vozilom sa 3,47 promila. U službenim prostorijama policije zadržano je i 96 vozača koji su upravljali vozilom pod dejstvom psihoaktivnih supstanci.\nZbog nekorišćenja pojasa kažnjeno je 8.757 vozača, odnosno putnika u vozilu, a zbog nepropisnog prevoženja dece u vozilu sankcionisano je 195 vozača.\nDecembarska plata u Nišu 71.379 dinara, prednjači Medijana sa prosekom od 80.155 dinara


Gužve na ulazu u Srbiju, provjerite trenutno stanje na graničnim prijelazima - Snews\nBy SNews 22. Decembra 2019. 446\nZbog velikog broja građana koji se zbog predstojećih praznika vraćaju u Srbiju iz zapadne Evrope saobraćaj je usporen i nastale su gužve na ulazu u Srbiju. Slična situacija je i sa ostalim zemljama u regionu.\nTrenutno stanje na graničnim prijelazima Srbije možete provjeriti ovdje.\nPrema izvještajima RTS-a vrijeme čekanja na ulazak u Srbiju tokom pretpraznične euforije od jutros je veoma promjenljivo u zavisnosti od talasa pristiglih vozila. Najduža zadržavanja su iz pravca Mađarske i Hrvatske. Granični prelaz Horgoš dva od 15 časova radiće samo iz pravcaiz Mađarske prema Srbiji.\nKako je saopštila Uprava granične policije, putnička vozila na ulaz u zemlju na Kelebiji, Horgošu, Batrovcima i kod Šida čekaju 60 minuta, a kod Preševa na izlaz 30, dok na ostalim graničnim prelazima nema zadržavanja.\nAMSS navodi da su formirane duže kolone putničkih vozila na izlazu iz Mađarske, na prelazima Horgoš i Kelebija, kao i s Hrvatskom na Batrovcima, zbog čega treba očekivati još oko par sati zadržavanja na izlazu iz ovih zemalja.\nGranični prijelaz Horgoš dva od 15 sati radiće samo iz pravca Mađarske prema Srbiji, saopštila je mađarska policija.\nZbog velikog priliva vozila iz Zapadne Evrope, preko integrisanog mađarsko-srpskog graničnog prelaza Horgoš dva, do kraja radnog vremena, do 19 sati moći će samo da se izađe iz Mađarske.\nTako će za izlaz iz susedne zemlje, zajedno sa susednim prelazom Reske, putnicima biti na raspolaganju 15 traka za izlaz iz Mađarske, navodi mađarska policija.\nIzvor: RTS, AMSS\nTagovi: granični prelazi Hirgoš praznici Srbija stanje na graničnim prijelazima\nEnes Halilović objavio novu knjigu: “Bangladeš, Manifest kvantumizma”\nBy SNews 10. Januara 2019.


Retrospektivna izložba vizuelnih komunikacija Slobodana Mašića u Parizu se može videti do 5. februara – RASEJANJE.info\n25.01.2022 24.01.2022 Katarina\tFrancuska, Izložba, Muzej primenjene umetnosti, Slobodan Mašić, Srpski kulturni centar Pariz\nIzložba MAŠIĆ – Retrospektivna izložba vizuelnih komunikacija Slobodana Mašića (Muzej primenjene umetnosti, 12. septembar – 19. oktobar 2018) postigla je u Beogradu nesvakidašnji uspeh i privukla veliku medijsku pažnju. Proglašena je za najbolju izložbu godine u Republici Srbiji u izboru Društva istoričara umetnosti Srbije (DIUS), a autori tekstova u katalogu izložbe Slobodan Jovanović, Borut Vild, Jerko Denegri i Miroslav Mušić su dobili nagradu „Pavle Vasić”, najznačajniju nagradu za tekstove iz oblasti primenjene umetnosti u Srbiji, koju dodeljuje udruženje ULUPUDS. Izložba MAŠIĆ – Retrospektivna izložba vizuelnih komunikacija Slobodana Mašića u Srpskom kulturnom centru u Parizu predstavlja veći deo dizajna vizuelnih komunikacija i nezavisnog izdavaštva koje je oblikovao Slobodan Mašić, a koji je bio prikazan na izložbi u Muzeju primenjene umetnosti u Beogradu 2018. Godine, istaknuto je u Srpskom kulturnom centru u Parizu.\nSlobodan Mašić (1939–2016, Beograd) bio je jedan od najznačajnijih umetnika i nezavisnih izdavača koji su tokom proteklih pola veka oblikovali vizuelne komunikacije u Srbiji i Jugoslaviji. Tokom studija na Arhitektonskom fakultetu (1958–1964) upoznaje buduću ženu i najvažniju saradnicu Savetu Puhalo, kasnije Mašić. Nakon završetka studija, primenjuje iskustva stečena na fakultetu u dizajnu vizuelnih komunikacija. Tada radi plakate i kataloge za Dom omladine i Grafički kolektiv u Beogradu, pokreće ediciju knjiga Nezavisna izdanja, osniva dizajn studio Studio Structure (sa Savetom Mašić, Borom Ćosićem, Dragošem Kalajićem i Stefanom Bogdanovićem), grafički oblikuje razne knjige, časopise Susret, NB’68 i ROK, špice za kultne jugoslovenske filmove i započinje saradnju sa pozorištem Atelje 212, kao i filmskim festivalom FEST.\nVeć krajem ’60-ih godina prošlog veka, Mašić definiše svoju poetiku, prvenstveno putem kreiranja čuvenih ideograma, kao što su zvezda upisana u krug (znak njegovog Studija Structure) ili ideogram koji čine suprotno usmerene vertikalne strelice (znak Nezavisnih izdanja). Njegova sposobnost da manipuliše grafičkim dizajnom omogućila mu je da analizira sadržaj komunikacije, svodeći je na simboličku suštinu. Bez suvišne likovnosti, on konstruiše površine koje postaju prenosnik značenja sadržine plakata, knjige ili drugih sredstava vizuelnih komunikacija. Mašićev dizajn za beogradski pozorišni festival BITEF predstavlja jedan od najznačajnijih opusa u oblasti vizuelnih komunikacija u Srbiji i tadašnjoj Jugoslaviji. Tokom 26 godina saradnje, od 1971. do 1996. godine, Mašić je menjao grafička rešenja, pa je od početnih ideograma i fotografija predmeta, počeo da koristi fotografije delova ljudskog tela (uz višedecenijsku saradnju sa fotografima Branislavom Nikolićem i Vladimirom Popovićem), da bi na kraju, spojem multiplikovanih fotografija, ideograma i raznih znakova stvorio specifičan dizajn koji u svetu postaje prepoznat kao dizajn festivala BITEF.\nSlobodan Mašić je bio jedan od prvih nezavisnih izdavača u Socijalističkoj Federativnoj Republici Jugoslaviji. U okviru svoje edicije Nezavisnih izdanja, objavio je više od tri stotine knjiga pisaca, pesnika, istoričara, teoretičara i umetnika. Za svoje stvaralaštvo Slobodan Mašić je dobio mnogobrojne međunarodne i domaće nagrade, od kojih izdvajamo sledeće: Nagrada 12. Oktobarskog salona, Beograd (1971), Nagrada Ministarstva kulture Čehoslovačke na 8. Bijenalu grafičkog dizajna, Brno, Čehoslovačka (1978), Zlatna medalja, BIO 9, Ljubljana (1981) i Nagrada za životno delo ULUPUDS-a, Beograd (1993). Grafičkim dizajnom i dizajnom vizuelnih komunikacija za institucije kulture – galerije, muzeje, festivale filma i pozorišta – učestvovao je u širenju svesti o značaju dizajna u društvu. Težnja ka obrazovanju društva o značaju kvalitetnih vizuelnih komunikacija bila je idejno polazište u njegovom grafičkom dizajnu i, istovremeno, njegov najznačajniji doprinos u istoriji umetnosti i dizajna u Jugoslaviji i Srbiji.\nPreuzeto sa stranice Srpskog Kulturnog centra u Parizu\nPosetioci su na otvaranju uživali u retrospektivnoj izložbi vizuelnih komunikacija Slobodana Mašića\n← Poseta Ski-školi Midžor Pirot na Pamporovu\nPovodom upokojenja Episkopa Lavrentija (Trifunovića), prvog episkopa Srpske Pravoslavne Crkve u Nemačkoj →


Vučić: Uz marljiv rad postaćemo deo evropske porodice\nSrbija je danas, na međuvladinoj konferenciji u Briselu, otvorila prva dva poglavlja i započela novu etapu u evrointegracijama. Otvoreno je Poglavlje 32, koje se tiče finansijske kontrole, i Poglavlje 35, posvećeno normalizaciji odnosa Beograda i Prištine.\nPremijer Srbije Aleksandar Vučić je na konferenciji za novinare, čestitao građanima Srbije na, kako je rekao, velikom uspehu. Vučić je istakao da je pred Srbijom težak posao, ali da će, ukoliko bude radila marljivo i posvećeno, postati deo velike porodice evropskih naroda.\nČlanstvo u EU je, kako je rekao, na prvom mestu važno zbog tipa društva kojem Srbija želi da pripada. Na drugom mestu je ekonomija, dodao je Vučić i podsetio da je Srbija ove godine izašla iz recesije i ostvarila privredni rast, uprkos merama fiskalne konsolidacije.\nVučić je rekao i da je cilj Srbije da do 2019. završi pregovore sa EU. On priznaje da je taj cilj ambiciozan i da ga nije lako ostvariti, ali poručuje da je uveren da će Srbija uspeti da ispuni svoje obaveze. Srbija se, kako je naveo, ne menja zato što to neko od nje traži, već zbog svoje želje i svog naroda.\nPremijer je rekao i da je otvaranje poglavlja dobra vest za ceo region, poručivši da sve zemlje u okruženju znaju da u Srbiji imaju stabilnog partnera na čiju pruženu ruku mogu uvek da računaju. Vučić je dodao da će Beograd nastaviti dijalog sa Albancima na Kosovu i Metohiji, ali i sa svima u regionu. “Mislim da će Srbija biti i ostati stub stabilnost na zapadnom Balkanu”, naveo je on.\nOn je rekao i da je strateški cilj Srbije jasan, a to je članstvo EU. To, međutim, ne znači da Srbija ne želi da očuva svoje prijateljstvo sa Rusijom, rekao je premijer i dodao da u tome ne vidi ništa loše. Vučić je precizirao da će Vlada Srbije u budućem vremenu videti kako će uskladiti svoju spljnu politiku sa EU, i da će posle 2017. godine to sigurno morati da učini.\nPredsednik Vlade Srbije očekuje da do proleća budu otvorena i poglavlja 23 i 24 koja se odnose na vladavinu prava. Nada se, kako kaže, da će u narednom periodu biti otvoreno što više poglavlja, ali da će neka i biti zatvorena tokom 2016. i 2017. godine.\nVučić je zahvalio građanim Srbije, prethodnim vladama, civilnom sektoru i nevladinim organizacijama na čiju pomoć, kako je rekao, računa i u budućnost, evropskim zvaničnicima, komesaru za susedsku politiku Johanesu Hanu, ministru spoljnih poslova predsedavajuće zemlje EU – Luksemburga Žanu Aselbornu, ali je posebne reči zahvalnosti uputio nemačkoj kancelarki Angeli Merkel koja je, kako je naveo, održala svoje obećanje.\n« Otmičari iz Francuske negirali krivicu Sa srpskim ličnim kartama se ne može ući na KiM? »


Kaspersky patentirao tehnologiju koja detektuje i uklanja bootkit – Personal magazin\nKompanija Kaspersky Lab patentirala je tehnologiju koja otkriva prikrivene bootkit aktivnosti i sprovodi odgovarajuće bezbednosne mere. Tehnologija je usmerena ka jednoj od najopasnijih kompjuterskih pretnji današnjice – bootkit-ima koji deluju…\nRuski patent broj 2472215 izdat kompaniji Kaspersky Lab opisuje metod za identifikovanje nepoznatih zlonamernih programa emulirajući proces pokretanja računara. Ukoliko je primećena određena sumnjiva promena u sektoru Master Boot Record (MBR), tehnologija omogućava da budu prikupljeni podaci iz onih sektora na disku koji su obuhvaćeni u procesu pokretanja, stavlja ih na posebno skladište koje čuva fizičke parametre diska radi precizne emulacije, a zatim šalje podatke iz tog skladišta kompaniji Kaspersky Lab radi analize. Stručnjaci kompanije reprodukuju proces pokretanja računara, analiziraju sadržaj skladišta i, ukoliko otkriju nepoznatu pretnju, kreiraju njenu oznaku, izdvajaju originalni boot record iz podataka u skladištu u cilju oporavka sistema i preduzimaju mere neophodne da bootkit bude blokiran.\nPored toga, nova patentirana tehnologija efikasno sprečava pokušaje da sektor MBR bude izbrisan tako što bivaju presretani svi pokušaji pristupa i skeniraja hard diskova korišćenjem poznatih imenovanih pretnji. Ukoliko se otkrije određena sumnjiva aktivnost, tehnologija blokira pristup sektoru MBR i zlonamerni fajlovi ili podaci se brišu ili izoluju. Dakle, tehnologija koju je razvila kompanija Kaspersky Lab ne samo da brzo i pouzdano čisti računare zaražene bootkit-om, već sprečava i buduće moguće infekcije.\nKaspersky patentirao tehnologiju koja detektuje i uklanja bootkit was last modified: February 6th, 2013 by Redakcija\nbootkitKasperskyMaster Boot RecordMBR


Beograd, 08. 04. 2015. - U Narodnoj skupštini Republike Srbije održan je četvrti po redu Zeleni poslanički forum u organizaciji narodnog poslanika Ivana Karića. Predloge za održivo sistemsko rešenje problema napuštenih kućnih ljubimaca predstavila su udruženja Link Plus, Feniks i Nada za životinje - Riska. U diskusiju su se uključili predstavnici Udruženja veterinara male prakse Srbije i Kinološke akademije.\nNarodni poslanik Ivan Karić je rekao da odnos prema zaštiti životne sredine, živih bića, ne može da bude na repu rešavanja problema, da ćemo morati mnogo da radimo i učimo, menjamo navike, jer svet nije antropocentričan i ne vrti se sve samo oko čoveka. On je objasnio da je ideja poslaničkog foruma da organizacije civilnog društva iznesu probleme i ukažu na moguća rešenja i narodnim poslanicima otvore mogućnost da bolje i kvalitetnije diskutuju u Parlamentu. Govoreći o zakonskom okviru za rešenje problema napuštenih kućnih ljubimaca, Nataša Vukmirović iz udruženja Link plus rekla je da je najveći problem nesprovođenje i grubo kršenje propisa u oblasti veterinarstva i dobrobiti životinja, kao i nepostojanje dobre volje donosioca odluka da se ovaj problem reši.\nDarko Drobnjak iz udruženja Kinološka akademija objasnio je na koji način prava i obaveze odgovornog vlasnika i odgovornog odgajivača mogu da se pretoče u zakonska akta. Svi učesnici četvrtog Zelenog poslaničkog foruma složili su se da je u proces neophodno uključiti sve zainteresovane strane i organizovati javno slušanje u Narodnoj skupštini, ali i ukazati na neophodnost sprovođenja i unapređivanja propisa, kao i na potrebu međusobnog usklađivanja propisa i smanjivanja razlika u praksama lokalnih samouprava.


SAD: U operacijama u Siriji i Iraku poginuo 21 civil - Sputnjik Srbija\n15:12 06 April 2020\nSAD: U operacijama u Siriji i Iraku poginuo 21 civil\n19:35 04.03.2017 Preuzmite kraći link\nAmerička komanda na Bliskom istoku potvrdila je pogibiju civila u Iraku i Siriji tokom operacije protiv militanata DAEŠ-a.\nSirijska vojska istisnula teroriste sa severoistoka Alepa\n„Devet izveštaja (o žrtvama) je bilo ocenjeno kao verodostojno. Tokom nenamernih udara poginuo je 21 civil, a ranjena su dva“, navodi se u saopštenju komande.\nU januaru je Komanda proučila podatke o deset ranijih i 27 novih udara, u kojima su mogli nastradati civili. U deset sličnih slučajeva bilo je potvrđena pogibija ljudi (dva u novembru, tri u decembru i pet u januaru).\nRanije su u SAD priznale da je od 2014. godine u njihovim bombardovanjima u Siriji i Iraku stradalo 119 ljudi, dok je ranjeno 37. Organizacija „Amnesti internešenel“ saopštila je da je za dve godine od vazdušnih udara međunarodne koalicije pod rukovodstvom Vašingtona poginulo oko 300 civila.


– Ceca izuzetno vodi računa o tradiciji, religiji i poštuje naše običaje. Veliki je vernik i nikada nije trčala pred rudu. Novi trendovi joj se sviđaju i često ih prati, ali više ceni vrednosti po kojima je ona odgajala decu. Jedno od njih je i da se soba, ali i oprema za decu, nabavljaju tek kada se dete rodi – otkrio je izvor blizak porodici za „Stars“.\nPored toga, „Stars“ piše da mladi bračni pra neće unajmiti ni dadilju već će oni isključivo biti uz bebu i posvetiti joj se do maksimuma.\n– Sve u svoje vreme. Najvažnije je da prođe u najboljem redu – rekla je Ceca Ražnatović, prenosi Blic.\nTags: bakabaka po prvi putbodana rodićceca ražnatovićkolevkamali željkomamaobičajiprinovasobataattradicijaunukveljko ražnatovićželjko


Viktimološkog društva Srbije i UNDP SEESAC-A: Nedelja borbe protiv nasilja vatrenim oružjem – Balkanekspresrb.rs\nViktimološkog društva Srbije i UNDP SEESAC-A: Nedelja borbe protiv nasilja vatrenim oružjem\n27/04/2016 Off By\nSaslušajmo glas žrtava: Smanjimo zloupotrebu vatrenog oružja – povećajmo našu bezbednost!-Globalna kampanja – Nedelja borbe protiv nasilja upotrebom vatrenog oružja 1 – 8. maj 2016. godine\nVIKTIMOLOŠKO društvo Srbije (VDS) i UNDP SEESAC, a uz finansijsku podršku Evropske unije, pridružuje se ovogodišnjoj globalnoj kampanji pod nazivom Nedelja borbe protiv nasilja upotrebom vatrenog oružja koja ima za cilj podizanje svesti o posledicama koje zloupotreba vatrenog oružja ostavlja na preživele kao i na porodice onih koji su podlegli povredama. Kampanja takođe nastoji da podigne svest o radu Službe podrške žrtvama u Srbiji.\nKampanja „Saslušajmo glas žrtava“ predstavlja deo globalne kampanje „Nedelja borbe protiv nasilja upotrebnom vatrenog oružja“ koja se održava u periodu od 1. do 8. maja 2016. godine u organizaciji Međunarodne mreže akcije za malokalibarsko naoružanje (International Action Network on Small Arms).\nNedelja borbe, koju je podržalo 85 zemalja, je prilika da se istaknu napori koji se ulažu u zaustavljanje širenja i zloupotrebe malokalibarskog oružja, kao i u promovisanje delotvornog Programa akcije Ujedinjenih nacija (UN PoA), i podizanje svesti o epidemiji oružanog nasilja i njegovih posledica.\nPrema rezultatima prikupljenim putem medijskih izveštaja i otvorene platforme Oružje na meti (www.oruzjenameti.org) UNDP SEESAC-a, više od polovine žrtava incidenata sa vatrenim oružjem u Srbiji je među mladima od 18-35 godina. Žrtve i počinioci incidenata sa vatrenim oružjem se obično poznaju, a u 72 posto slučajeva oni su članovi porodice, prijatelji, komšije ili poznanici, pri čemu je smrt najčešći ishod oružanog nasilja u porodici (51 posto).\nKampanja „Saslušajmo glas žrtava“ oružanog nasilja koja se sprovodi u Srbiji ima za cilj da pokaže koliko upotreba oružja utiče na našu bezbednost i koliko može da uništi naš i tuđ život. Ove godine, pozivamo žrtve, porodice žrtava koje su podlegle povredama, kao i osobe koje imaju saznanja o incidentima sa vatrenim oružjem da se pridruže Globalnoj nedelji borbe protiv nasilja upotrebom vatrenog oružja i opišu incident na internet strani www.vds.org.rs i na taj način prenesu svoje lično ili iskustvo njima bliskih osoba, i time doprinesu da se glas žrtava čuje i prepoznaju njihove potrebe.\nAnaliza dobijenog materija biće korišćena za planiranje daljih aktivnosti u cilju pružanja pune podrške žrtvama oružanog nasilja, ali i za dodatne aktivnosti koje se odnose na zloupotrebu vatrenog oružja. Putem kampanje na društvenim mrežama, osiguraćemo da glas žrtava dopre do što većeg broja građana Srbije. Istovremeno, biće organizovana dešavanja na kojima ćemo voditi neposredne razgovore sa građanima najmnogoljudnije opštine Novi Beograd kako bismo ukazali na važnost smanjenja upotrebe vatrenog oružja, kao i na značaj pružanja sistematične podrške žrtvama.♦\nMSP: Tomić na sigurnom\nKako je Luki iz Pečinaca kupovao glasove za SNS: jedan glas 5.000 dinara!


Presuda Miškoviću još nije poništena\nApelacioni sud u Beogradu još uvek nije doneo odluku o eventualnom poništavanju osuđujuće presude biznismenu, vlasniku kompanije “Delta”, Miroslavu Miškoviću, izjavila je za Radio Slobodna Evropa predstavnica tog suda Mirjana Piljić.\n“U ovoj fazi iz Apelacionog suda nema potvrde o tome kakva je odluka doneta, zato što je predmet još uvek u fazi izrade pismenog otpravka odluke. Nakon ekspedovanja odluke iz ovog suda i prijema iste od strane prvostepenog suda, Apelacioni sud će izdati zvanično saopštenje”, rekla nam je Piljić.\nInformaciju da je odluka doneta, te da je poništena presuda Miškoviću za delo pomaganja njegovom sinu Marku pri utaji poreza, preneo je u sredu dnevnik Blic na naslovnoj strani.\nPodsetimo Mišković je prvostepenom presudom Veća Posebnog odeljenja za organizovni kriminal Višeg suda u Beogradu u junu 2016. godine osuđen na pet godina zatvora i novčanu kaznu od osam milona dinara. Po toj presudi on je pomogao Marku Miškoviću da utaji porez od 320,3 miliona dinara (oko tri miliona evra). Prethodno, februara prošle godine Marko Mišković je za isto delo prvostepeno osuđen na tri i po godine zatvora i osam miliona dinara odštete.


ANALIZA 2020. Proizvođači šargarepe najveći u regionu, krompir i crni luk stabilni, a kornišoni mogu da ponove uspeh maline (3) – Plodna Zemlja\nNaša priča • Povrtarstvo\nOva godina bila je izvanredna za povrtarsku proizvodnju. Ipak, menjaju se trendovi, kod krompira veliki broj proizvođača napušta ovu proizvodnju, a pojedini se usko specijaliziraju za krompir i crni luk, gde se najavljuju investicije u skladišne kapacitete. Rast proizvodnje ajvara podstiče povećanje površina za uzgoj paprike, proizvođači šargarepe su najveći u regionu, gde se beleži konstanti rast, dok kod kornišona sve veći broj malih gazdinstava se odlučuje za uzgajanje. Đorđe Teofilović, analitičar konsultantske kompanije SEEDEV*, koja duže od 15 godina analizira poljoprivredu i pomaže poljoprivrednicima, kompanijama i institucijama da donesu dobre odluke, analizirao je kretanja glavnih poljoprivrednih proizvoda.\nTržište krompira je jako haotično, prošle godine su velike količine krompira uvezene iz Rusije (povratne ture izvoza jabuke), ove godine izvoz krompira u Rusiju ima veliki rast. Veliki broj dobrih proizvođača napušta ovu proizvodnju, ipak ima i onih koji se usko specijalizuju za krompir i luk. Posle roda 2020. izvoz krompira gotovo da ne postoji, što doprinosi visokom pritisku na cenu krompira.\nNajavljuju se velike investicije u skladišne kapacitete i vrlo lako se može ponoviti uspešan scenario iz šargarepe. Luk i krompir imaju sličnu tehnologiju proizvodnje i čuvanja pa je moguće da dobri trendovi luka pozitivno utiču na krompir.\nNajuspešnija priča iz sektora povrća, izvoz godinama prelazi 20 miliona dolara. Ova godina je bila izuzetno loša proizvodna godina za papriku i veliki procenat roda je u drugoj klasi. Rast proizvodnje ajvara poslednjih godina podstiče rast površina pod paprikom.\nInvesticije nekoliko proizvođača u skladišne kapacitete od pre nekoliko godina koji su prepoznali potencijal i šansu omogućio je da Srbija postane najveći proizvođač u regionu. Trendovi su stabilno pozitivni, izvoz je u dominantno u region i očekuje se nastavak rasta izvoza.\nProizvodnja sa velikih površina gde se proizvodilo na zemlji uz manji procenat prve i srednje klase sve više prelazi na gajenje na špaliru na malim porodičnim gazdinstvima. Postoji šansa da se ponovi uspešan scenario maline.\nTagoviCrni luk Đorđe Teofilović Kornišoni Krompir Paprika Poljoprivredno gazdinstvo Povrtarstvo Šargarepa SEEDEV


Balkansko prvenstvo u atletici u Novom Pazaru - Sport - Dnevni list Danas\nPočetna » Sport » Balkansko prvenstvo u atletici u Novom Pazaru\nNovi Pazar će sledeće godine, 26. i 27. juna, bito domaćin 74. prvenstva Balkana u atletici.\n0Piše: S. Novosel 24. novembra 2020. 13.58\nSporazum o tehničkoj saradnji u organizaciji ove sportske manifestacije potpisali su direktor Sportskog atletskog saveza (SAS) Slobodan Branković, gradonačelnik Novog Pazara Nihat Biševac i i predsednik Atletskog kluba Novi Pazar Nusret Ćorić.\nBranković je rekao da će na prvenstvu učetsvovati atletičarke i atletičari iz 20 zemalja, članica Balkanske atletske federacije (ABAF) i naglasio da se takmičenje održava u „predvečerje Letnjih olimpijskih igara u Tokiju“, ali i da se „liste učesnika atletskih takmičenja u Tokiju zatvaraju, u nedelju uveče 27.juna, pa očekujemo da u Novi Pazar dođu mnogi asovi koji, do tog trenutka, nisu uspeli da ispune kvalifikacione norme“.\nZa poslednje četiri godine Novi Pazar je drugi put domaćin atletskog prvenstva Balkana. Prvi put je to bilo 2017.godine kada je u ovom gradu otvoren novoizgrađeni atletski stadion.\nAtletika, prvenstvoNovi Pazar\nIdentifikovan bagerista posle rušenja berbernice u Novom Pazaru\nU Novom Pazaru otvorena rekonstruisana zgrada Kulturnog centra


Ministar Lučić: Neophodno prevazići prepreke na putu ka EU\nMinistar za ljudska prava i izbjeglice u Savjetu ministara Miloš Lučić razgovarao je sa delegacijom Evropske komisije koju je predvodila zamjenica šefa Delegacije EU u BiH Ekaterina Dorodnova. Na dnevnom redu bile su dvije vrlo značajne i aktuelne teme: izmjena i dopuna Zakona o ombudsmenu za ljudska prava BiH i izrada novog Zakona o žrtvama torture rata. Učesnici sastanka su se složili da je neophodno preduzeti korake u BiH kako bi se prevazišle prepreke na putu evroatlanskih integracija i kako bi BiH postala član evropske prodice. Ministarstvo za ljudska prava i izbjeglice ima vrlo značajnu ulogu u tom procesu.\nKada je riječ o izmjenama i dopunama Zakona o obudsmenu za ljudska prava BiH, ministar Lučić je rekao da će Ministarstvo u skorije vrijeme dati odgovor na dopis EK po ovom pitanju, ali uzimajući u obzir sve predloge i sugestije svih relevantnih strana koje su uključene u ovaj proces. Lučić je podsjetio da je Zakon o izmjenama i dopunama Zakona o ombudsmenu BiH bio u parlamentarnoj proceduri proteklih nekoliko godina i da je odbijen od strane predstavnika Republike Srpske jer nisu uvaženi njihovi zahtjevi.\nŠto se tiče Zakona o žrtvama torutre rata bitno je naglasiti da Republika Srpska ima svoj Zakon, dok takav Zakon ne postoji na nivou Federacije BiH, već samo u nekim kantonima, tako da je potrebno naći odgovorajuća rješenja koja bi zadovoljila sve strane.


Jerusalim: Demonstranti traže ostavku premijera Netenjahua | Restart Magazin\n14/07/2020 14/07/2020 Urednik\tjerusalim, Netanjahu, protesti\nGrađani protestuju zbog loše ekonomske situacije u zemlji, zbog rasprostranjene korupcije Netenjhua zovu “krajm ministar” (igra reči: prajm minister, premijer na eng.). Poštujući meru fizičkog distanciranja, demonstranti su se u velikom broju okupili ispred Netenjahuove rezidencije uzvikujući parole i praveći buku duvačkim instrumentima.\nIstovremeno, Netenjahu je izazvao veliko, rastuće nezadovoljstvo građana zbog prebrzo donetih odluka o ublažavanju restriktivnih mera i načina na koji je upravljao pandemijom korona virusa. Izrael je danas suočen sa oštrim porastom broja novozaraženih kovidom-19 i ekonomijom koja je u zastoju sa više od 20 odsto nezaposlenih.\n← DŽonson se predomislio, do kraja 2027 proteruje Huavej\nMerkel: Nemačka će raditi na kompromisu na samitu →\nTramp: Demonstranti vode “nemilosrdnu kampanju brisanja američke istorije”


Gledamo zajedno „Sengoku Basara“ epizode 1-6 – Sakurabana Beograd\n3. februara 2018. 3. februara 2018. Vladimir Jovanović Некатегоризовано\nPočinjemo ponovo sa projekcijama u klubu, i to sa prvih šest epizoda prve sezone anime serije „Sengoku Basara“ iz 2009. godine. Serija je zasnovana na istoimenom serijalu video igara smeštenim u periodu japanskog srednjeg veka poznatom kao „Period zaraćenih država“, koji se desio na kraju Muromaći perioda (koji je uzgred jedan od najuzbudljivijih perioda japanske istorije). Istorijski likovi iz tog perioda su u seriji prikazani kao mladoliki, lepi momci u svima dobro poznatom i proverenom bišonen stilu (Ili bišođo stilu, kod ženskih likova). Interesantan je i prikaz Ode Nobunage kao velikog zlog demonskog kralja, koji je u ovom slučaju ujedno i antagonista priče. Tome da serija bude uzbudljivija od istorije koju prepričava doprinose natprirodne moći njenih likova, obilje drame i akcije. Danas je mnogima ova serija ostala u pamćenju kao omiljeni prikaz ovog perioda japanske istorije.\nNa sledećoj projekciji slede poslednjih šest epizoda prve sezone.\nDATUM: Četvrtak, 8. februar\nanime projekcije Sengoku basara Sengokubasara


Početak godine na Kosovu i Metohiji - buran start\nVeć treći put uzastopno početak godine na Kosovu i Metohiji obeležavaju krupni politički događaji. Pre dve godine, 17. marta počeo je dvodnevni pogrom Albanaca nad Srbima u pojedinim delovima Kosovoa i Metohije. Prošlog marta, tadašnji kosovski premijer Ramuš Haradinaj je posle tri meseca na dužnosti podneo ostavku pošto je optužen za ratne zločine, a na njegovo mesto došao je Bajram Kosumi. Od početka ove godine u veoma kratkom roku, za nepuna dva i po meseca bilo je šest (međusobno uslovljenih i povezanih) krupnih događaja: smrt predsednika Kosova Ibrahima Rugove, izbor novog predsednika Kosova, početak bečkih pregovora o decentralizaciji u sklopu rešavanja budućeg statusa Kosova i Metohije, ostavka premijera Bajrama Kosumija, smena Nedžata Dacija i izbor Kolja Beriše za predsednika Skupštine Kosova (kao jedan događaj) i dolazak Agima Čekua na čelo Vlade Kosova.\n1. Smrt Ibrahima Rugove\nKada je u septembru prošle godine zvanično objavljeno da je Ibrahim Rugova oboleo od raka pluća, malo ko je pretpostavljao da će prvi kosovski predsednik živeti još samo četiri meseca. Da će živeti duže, izgleda, da je i sam verovao, ako je suditi po tome što nije ostavio politički testament u kome bi odredio ili, makar, predložio naslednike za mesta predsednika Kosova i Demokratskog saveza Kosova (DSK), kako bi predupredio eventualne sukobe za političko nasleđe posle svoje smrti.\nIbrahimu Rugovi (1944-2006) nije se ispunio san da dočeka nezavisno i suvereno Kosovo i bude predsednik države Kosovo. Doživeo je da u dva navrata (1992. i 1998.) bude izabran za predsednika „Republike Kosovo“ i dva puta (2001. i 2004.) za predsednika Kosova kao „entiteta pod privremenom međunarodnom upravom“, kako je Kosovo i Metohija definisano Ustavnim okvirom iz 2001. godine. Dočekao je, međutim, pobedu nad Srbima (ne menja stvar što je presudnu ulogu u tome imao NATO), vekovnim konkurentima za vladavinu nad Kosovom i Metohijom.\nAlbanci su pod Rugovinim vođstvom uspeli da internacionalizuju kosovsko pitanje i problem sopstvenog statusa na Kosovu i Metohiji, što je bio jedan od ciljeva Rugovine politike od kraja 80-ih godina prošlog veka kada je postao prvi predsednik DSK, prve i najveće postkomunističke stranke kosovskih Albanaca (1). Iako u događajima (1998-1999) koji su doveli do NATO-bombardovanja Srbije i stavljanja Kosova i Metohije pod međunarodnu upravu nije imao inicijativu, zbog čega je okrnjio ugled u svom narodu, na svim izborima održanim na Kosovu od 2000. godine (lokalnim i skupštinskim po dva puta) njegova stranka izlazila je kao pojedinačno najjača stranka, ali ne i dovoljno jaka da sama formira vladu Kosova. Skupština Kosova ga je dva puta birala za predsednika Kosova, ali nikada iz prvog puta. No, bez obzira na to što više nije imao popularnost koju je imao u prvoj polovini 1990-ih, (setimo se samo neuspelog atentata u martu 2005.), Rugova je bez sumnje umro kao najugledniji Albanac (ne i najmoćniji) na Kosovu i najugledniji kosovski Albanac u međunarodnoj zajednici, pre svega na Zapadu. Povodom njegove smrti američki predsednik Buš je rekao da su SAD izgubile istinskog prijatelja, a prvi čovek UN na Kosovu i Metohiji Soren Jesen Petersen, na sahrani je poručio da „predsednik Kosova nije doživeo da vidi ostvarenje svoje vizije, ali će ona biti realizovana kroz jedinstvo i predanost onih koji će ga slediti“.\nOno, međutim, čime je Rugova stekao međunarodne simpatije nisu bili zalaganje za nezavisno Kosovo i internacionalizaciju kosovskog pitanja, već nenasilni otpor kao način političkog delovanja koji ga je, uz karakterističan imidž i nekomunističku biografiju, od početka izdvojio od ostalih nacionalnih lidera bivše Jugoslavije. Zbog toga su u gledanju na „kosovskog Gandija“, kako su ga na Zapadu prozvali, bili (svesno) zanemareni diskutabilna demokratičnost i izrazita neosetljivost prema pravima i položaju Srba na Kosovu i Metohiji, kao odlike Rugovine ličnosti i politike. On je, zapravo, Srbe doživljavao kao prepreku ostvarenju ideje nezavisnog i albanskog Kosova. Prepreku koju treba ukloniti, ako je moguće bez krvi, ali, svakako, ukloniti. Imajući to u vidu, ne iznenađuje Rugovina doslednost u odbijanju da osudi nasilje Albanaca nad Srbima posle juna 1999. godine, ali i pre toga. Na suđenju Miloševiću, kao svedok optužbe, u maju 2002. godine, negirao je, tako, da su Albanci vršili nasilje nad bilo kime na Kosovu od 1981. do 1990. godine i tvrdio da nije bilo ni slučajeva pojedinačnog nasilja Albanaca nad Srbima.\nIbrahima Rugova ostaće uz Fadilja Hodžu (1916-2001) zabeležen kao važna ličnost istorije kosovskih Albanaca druge polovine 20. veka. Ni jedan ni drugi, po svemu sudeći, nisu pisali o svom životu i političkom delovanju. I dok je gotovo izvesno da, za razliku od Fadilja Hodže, Rugova neće biti brzo zaboravljen, još je daleko dan kada će se pojaviti kritička biografija prvog predsednika Kosova, kao što je Hrvati imaju o Franji Tuđmanu iz pera Darka Hudelista i Srbi, nešto nalik tome u nekoliko knjiga Slavoljuba Đukića o Slobodanu Miloševiću.\n2. Izbor novog predsednika Kosova\nTokom bolesti Ibrahima Rugove niko se ni na Kosovu ni van njega nije, makar javno, ozbiljnije bavio mogućim posledicama njegovog odlaska sa političke scene. Jedino što je kao mogućnost bilo spominjano jeste da bi Rugovina smrt mogla da izazove borbu za njegovo nasleđe, ali o prirodi i intenzitetu te borbe nije spekulisano. Ibrahim Rugova je umro 21. januara, a dva dana kasnije počela su nagađanja o njegovom nasledniku. Lista kandidata bila je duga: predsednik Skupštine Kosova Nedžat Daci, lider DPK Hašim Tači, haški oslobođenik Fatmir Ljimaj (DPK), najbogatiji kosovski Albanac Bedžet Pacoli, lider ORE Veton Suroi, potpredsednik DSK Kolj Beriša, bivši premijer Bajram Redžepi (DPK), komandant KZK Agim Čeku, Aljuš Gaši (DSK), Sabri Hamiti (DSK). Među poslednjima se, krajem januara, pojavilo ime profesora Pravnog fakulteta u Prištini i bliskog Rugovinog saradnika Fatmira Sejdijua, člana Predsedništva Skupštine Kosova i generalnog sekretara DSK od njegovog osnivanja. On je 10. februara i izabran – za manje od mesec dana posle Rugovine smrti. Mirnim i brzim izborom novog predsednika Kosova, Albanci su zaradili važan poen u svoju korist pokazujući političku zrelost i jedinstvo. Fatmir Sejdiu (1951), koji potiče iz separatističke porodice iz okoline Podujeva, sigurno nema ugled svog prethodnika, ali je kao ličnost postojaniji nego što je bio Rugova. Iako je dugo u politici i od početka u DSK, Sejdiju će kao predsednik Kosova tek morati da radi na izgradnji svog autoriteta, ukoliko bude želeo da igra veću ulogu od protokolarne koja je za predsednika Kosova određena Ustavnim okvirom.\n3. Ostavka premijera Bajrama Kosumija\nOno što predsednika Sejdiua (ako se u to upusti) tek čeka, Bajramu Kosumiju (1960) nije uspelo za skoro godinu dana koliko je bio predsednik Vlade Kosova. Na mesto koje je moćniije, ali i složenije u odnosu na položaj kosovskog predsednika, Kosumi je došao 23. marta prošle godine kao izabranik (i zamenik u stranci) Ramuša Haradinaja, koji se posle samo tri meseca (decembar 2004. –mart 2005.) povukao sa mesta premijera, jer je optužen i dobrovoljno otišao u Haški sud. Bajramu Kosumiju (1960), veteranu albanske političke scene na Kosovu i Metohiji, oreol jednog od lidera demonstracija iz 1981. godine i skoro desetogodišnjeg robijanja u srpskim zatvorima zbog nacionalne ideje bile su važne biografske preporuke. Sa druge strane, iako se odmah po izlasku iz zatvora (1991) aktivno uključio u politički život kosovskih Albanaca i bio u dva navrata lider (formalno) druge po snazi Parlamentarne partije Kosova (iza neprikosnovenog Demokratskog saveza Kosova Ibrahima Rugove), zatim bio u delegaciji kosovskih Albanaca na pregovorima u Rambujeu, a od juna 1999. godine neprekidno funkcioner u privremenim kosovskim institucijama, Kosumi nije spadao u red političara koji imaju stvarnu moć. To se pokazalo i tokom njegovog upravljanja kosovskom vladom, kada očigledno nije uspeo da izađe iz Haradinajeve moćne senke, suočen, pri tom, od samog početka mandata sa teškim optužbama opozicije (Tačijeve DPK i Suroijeve ORE stranke) na račun oko 300 ljudi iz vladajućih stranaka (računajući i nekoliko članova Vlade) zbog korupcije i kriminala.\nKosumi se nije opirao smeni već je ostavku dao obrazlažući je gubitkom podrške skupštinske većine i ličnim moralnim činom. Sudeći, međutim, prema pisanju kosovskog dnevnika Ekspres (koji je prvi objavio ime Fatmira Sejdiua kao kandidata za budućeg predsednika Kosova) „razlog za promene na čelu Vlade leži u činjenici da nije na vreme ostvarivala program i međunarodne standarde, ali i nelojalnost Kosumija i nekih ministara svojoj partiji“, moguće je da je Kosumi pokušavao da se tokom mandata nametne kao lider. U tome, očigledno, nije uspeo i mirno se povukao.\n4. Smena Nedžata Dacija i izbor Kolja Beriše za predsednika Skupštine Kosova\nZa razliku od Kosumija, Nedžat Daci (1944), nije hteo da podnese ostavku na mesto predsednika Skupštine Kosova na čijem je čelu bio od 2001. godine. Daci je, prethodno važio kao jak kandidat za mesto predsednika Kosova, ali ne samo što nije zamenio Rugovu već je izgubio mesto predsednika kosovske skupštine. Daciju je opozicija zamerala netolerantnost u vođenju Skupštine, a kružile su i priče da se obogatio u poslednjih nekoliko godina. Daci ima podršku u delu DSK, ali posle sukoba i smene sa mesta predsednika Skupštine, šanse da pobedi u borbi za predsednika najveće partije kosovskih Albanaca nisu velike.\nNovoizabrani predsednik Skupštine Kolj Beriša (1947), potpredsednik DSK od 1998., pravnik je po struci i pripada zajednici od, prema nekim procenama, 50 do 60 hiljada kosovskih Albanaca katoličke veroispovesti. Beriša je posle izbora na mesto predsednika kosovske skupštine, 10. marta, izjavio da će se angažovati da parlament, „bude hram demokratije“, u kome će se „produbiti tolerancija, razumevanje i saradnja, da ... u ovim odlučujućim trenucima ostvarimo opredeljenje i političku volju građana Kosova, za nezavisnom i suverenom državom, integrisanom u EU i u prijateljstvu sa SAD“. Beriša je, inače, uz nedavno preminulog kosovskog biskupa Marka Sopija, važio za Rugovinog čoveka za vezu sa Vatikanom.\n5. Dolazak Agima Čekua na mesto predsednika Vlade Kosova\nUz smrt Ibrahima Rugove, najkrupniji od šest nabrojanih događaja na Kosovu i Metohiji, svakako je izbor generala sa tri zvezdice (najviši čin u KZK) Agima Čekua (1960) za četvrtog po redu kosovskog premijera. Na najmoćniji položaj u vlasti Kosova došao je (10. marta, kada i novi predsednik Skupštine) izuzetno moćan čovek. Ličnost iz prve lige kosovskih političara kakav je Kosumi, morala je da ustupi mesto svom vršnjaku iz prve lige moćnih i uticajnih kosovskih Albanaca. Bivši kapetan JNA (koji je tekao oficirsku karijeru dok je Kosumi bio u zatvoru), hrvatski general i komandant O VK od maja 1999., bio je na čelu KZK od njegovog osnivanja . Z a Čekua se , pri tom, vezuju i priče o umešanosti u organizovani kriminal na Kosovu. Njegov kabinet bogatiji je za dva važna ministarstva – policije i pravosuđa, što novoj vladi daje dodatnu snagu. Iz prethodne Vlade otpao je jedino njen potrpredsednik Adem Saljihaj (DSK) koga su DPK i ORA optužile čak i za politička ubistva. Od Srba, u Vladi je na ministarskom položaju ostao Slaviša Petković, a ušao je još jedan Srbin: zamenik ministra policije postao je pukovnik Kosovske policijske službe Dejan Janković, za koga je javnost čula kada je ranjen u napadu dok je bio na dužnosti.\nU poređenju sa novim predsednikom Kosova, koji nema ugled Ibrahima Rugove, i novim predsednikom Skupštine, koji dobro zna gde mu je mesto (kažu da je odbio ponudu da bude kandidat za predsednika Kosova), a uz saradnju koju general-lajtnant ima sa moćnim liderom ABK Ramušom Haradinajem i saglasnost SAD i EU - kosovska izvršna vlast imaće u liku Agima Čekua jakog premijera, koji će ne samo učestvovati u kreiranju politike kosovskih Albanaca već će moći i da političke odluke sprovede u delo. Šef UNMIK-a Petersen, smene na čelu Skupštine i Vlade prokomentarisao je kao uvođenje „nove energije“, što pokazuje da je međunarodna zajednica, SAD pre svih, ne samo podržala već i uticala na kadrovske promene na čelu Kosova.\n6. Prvi krug pregovora u beču o decentralizaciji na Kosovu i Metohiji\nZbog ovako brzih, vremenski zgusnutih promena na tri najvažnija mesta u kosovskoj vlasti , koje su prethodile i usledile posle prvog kruga bečkih pregovora o decentralizaciji, ne bi ni trebalo da čudi što je činjenica da su održani (sa zakašnjenjem od skoro mesec dana zbog Rugovine smrti) i prošli bez incidenata - otišla (privremeno) u drugi plan. Marti Ahtisari, prvi čovek UN za pregovore, ocenio je da je prva bečka runda protekla „možda i bolje nego što se očekivalo“. Srpska strana ocenila je kao pozitivno što su pregovori bili direktni i što je dogovoren nastavak. Član pregovaračkog tima Goran Bogdanović, predsednik DS za Kosovo i Metohiju, izrazio je zadovoljstvo „jer je 60 odsto naših zahteva usaglašeno sa albanskom stranom“. Kosovski ministar za lokalnu samoupravu Ljutfi Haziri (DSK) i sadašnji potpredsednik vlade u Čekuovom kabinetu, rekao je to na drugačiji način: „Decentralizovane srpske opštine imaće ingerencije nad prosvetom, zdravstvom, kulturom i delimično u sudstvu i policiji, a imaće pravo i da same ubiraju takse na imovinu na svojoj teritoriji i da te pare koriste za svoje potrebe“.\nSrbi sada imaju većinu u pet opština, a traže da decentralizacijom broj srpskih opština bude 14, plus po jedna za Bošnjake i Gorance. Ahtisarijev zamenik, austrijski diplomata Albert Roan koji je predsedavao pregovorima u Beču, podržao je, prema srpskim izvorima, „novo crtanje opštinskih granica koje traži Beograd“. Albanci se o ovome nisu zvanično izjašnjavali, ali sve i da prihvate 14 srpskih opština i slože se sa srpskom varijantom lokalne samouprave u oblasti sudstva i policije (što je moguće), pa i sa direktnim specijalnim vezama srpskih opština sa Beogradom (što je manje moguće), ostaje kao glavni problem stav kosovskih vlasti koji je ministar Haziri kao šef pregovaračkog tima za decentralizaciju izneo i koji glasi da će usvojene mere decentralizacije početi da se primenjuju tek posle odluke o budućem statusu Kosova, a to je, za Albance jedino prihvatljiva, nezavisnost. Srpska strana insistira, međutim, da decentralizacija počne da se sprovodi odmah, a u svakom slučaju pre odluke o statusu. Problem se dakle već pojavio, iako su o prvoj rundi izrečene blagonaklone ocene, pa čak i da je atmosfera među pregovaračima „ponekad bila i opuštena“.\nPromene na čelu tri najvažnija položaja u vlasti Kosova, sigurno, neće doneti umekšavanje stavova političkih predstavnika kosovskih Albanaca. Čeku je, uostalom, to potvrdio i u svom prvom premijerskom govoru, ističući nezavisnost Kosova kao primarni cilj. Ali Čeku će moći da sprovede u delo odluku međunarodne zajednice na kraju pregovora o statusu Kosovo, ukoliko ona, na primer, bude bila uslovna, a ne puna nezavisnost. Novi kosovski premijer moći će da kontroliše organizovani kriminal (neko bi mogao reći da je sa Čekuom organizovani kriminal došao na vlast), u čemu je Kosumi pokazao potpunu nemoć, ali, isto tako, Čeku će moći bolje da ispuni nedavni zahtev Martija Ahtisarija da se položaj srpske i drugih zajednica mora brzo poboljšati, još u toku ove godine. Prvi korak preduzeo je Čeku već u Skupštini Kosova: postao je prvi kosovski premijer koji se posle izbora (pored albanskog i engleskog) obratio poslanicima i javnosti na srpskom jeziku, koji odlično govori. Premijeru Čekuu ide u prilog i odluka Haškog tribunala da Haradinaju dozvoli političku aktivnost, jer ne treba zaboraviti da je Haradinaj za tri meseca premijerskog mandata prvi imao konkretne rezultate u ispunjenju standarda upotrebe srpskog jezika i pisma. (2) Mirnom promenom na tri ključna mesta kosovskih institucija i dolaskom Agima Čekua na mesto premijera, albanska strana na Kosovu ojačala je svoju poziciju i na unutrašnjem planu i kod međunarodne zajednice.\nNo, b ez obzira na stav Kontakt grupe od 31. januara da „decentralizacija može da obezbedi opstanak manjinskih zajednica ... i da dâ podsticaj povratku raseljenih, pružajući im mogućnost da izaberu gde će živeti na Kosovu“, kao i da srpska i albanska strana treba da pokažu „političku hrabrost i neophodno vizionarstvo i istupe sa realističnim i dalekovidim predlozima zarad budućnosti Kosova i Srbije“, već posle prvih pregovora u Beču o decentralizaciji, jasno je da za suštinski kompromis, za sada, nije spremna nijedna strana. Pregovori o statusu Kosova i Metohije ponovo će uskoro izbiti u prvi plan: drugi krug pregovora o decentralizaciji u Beču najavljen je za 17. mart. Međunarodnu zajednicu čeka težak posao. (13.03.2006.)\n1. Tim Džuda je u knjizi Kosovo - rat i osveta opisao kako je Rugova postao lider DSK, a objavio je i zanimljiv tekst povodom Rugovine smrti u listu Danas od 28/29 januara 2006. godine.\n2. Vlada Srbije zatražila je od šefa UNMIK-a Petersena da spreči izbor Čekua zbog istrage koja je u Srbiji pokrenuta protiv njega zbog ratnih zločina. Potez srpskih vlasti bio je opravdan i očekivan ali i uzaludan, što znači da će morati da se pomire sa činjenicom da je Čeku kosovski premijer. Svako dalje uslovljavanje sa srpske strane u ovoj stvari može samo imati negativne posledice na pregovarački položaj Srbije.


Dodik: Banjalučki "non pejper" pisali ljudi iz rukovodstva Srpske (VIDEO)\n05/05/2021 | 10:31 ⇒ 13:44 | Autor: SRNA\nSrpski član i predsjedavajući Predsjedništva BiH Milorad Dodik rekao je da niko sa strane ne učestvuje u kreiranju non-pejpera Republike Srpske, nego samo najviši funkcioneri u Srpskoj i stručnjaci.\nMilorad Dodik na K1 televizijiFoto: RTRS\nDodik je rekao da postoje tri osnovna elementa za Republiku Srpsku na kojima se zasniva viđenje budućnosti, a to je pokušaj da se vrati na izvorni Dejton ili ono što se zove "slovo Dejtona", da se ne ide dalje u centralizaciju i smanjenje nadležnosti Srpske, te da su jedini koji su pozvani da razgovaraju o BiH dva entiteta i tri konstitutivna naroda.\nOn je rekao da o tom papiru još nije razgovarao sa predsjednikom Srbije Aleksandrom Vučićem, ali da će razgovarati u nekom trenutku.\nDodik je naglasio da je na nekim sastancima sa ljudima iz EU razgovarano na sličan način o onome ono što se našlo u tom dokumentu.\nRekao je da je aktuelna priča o raznim non-pejperima i da neki izvan BiH o tome već nesumnjivo razgovaraju, kao i da priča da je BiH neuspješna zemlja nije samo stav ljudi u Republici Srpskoj, nego i nekih drugih zemalja.\nDodik je naveo da to treba posmatrati u smislu neuspjeha proširenja EU, gdje postoje značajni faktori koji ne žele da se EU više širi, te ocijenio da se sada vidi da mnogi govore da evropski put BiH ka EU nije izvjestan, zbog čega treba gledati šta onda činiti u BiH.\nPodsjetio je da je Republika Srpska protiv ovakve BiH, građene na bazi rušenja Dejtonskog sporazuma sa ciljem da bude unitarna, gdje je pokušano proteklih 25 godina da se vlada tako što se donose zakoni, kao što je radio visoki predstavnik.\n- To su sastavni dijelovi onoga što smo mi uporno govorili i stavili smo na papir da skrenemo pažnju. I ako je moguće da treba kao civilizovani narodi da se sastanemo i da razgovaramo na koji način bi eventualno ta priča o mirnom razlazu mogla da bude politička opcija - rekao je Dodik za beogradsku televiziju K1.\nDodik je istakao da je gotovo nemoguće odvojiti slučajeve Kosova i Metohije i BiH, te ocijenio da su razgovori Beograda i Prištine svakako važni, ali mora da bude obuhvaćeno i ono što je pozicija Republike Srpske.\n- Nemoguće je institirati da Kosovo neko smatra nezavisnom zemljom ili želi da ga napravi nezavisnom zemljom, a Republika Srpska treba da ćuti i da ništa ne radi. O tome treba da se razgovara - naglasio je Dodik.\nKomentarišući oštre kritike visokog predstavnika u BiH Valentina Incka upućene njemu zbog izjava o nefunkcionalnosti BiH i da li je u startu njegova ideja o mirnom razlazu odbačena i blokirana, Dodik je rekao da je odbačena od onih koji pokušavaju da naprave nešto drugo mimo težnji i stavova Srpske.\nPrema njegovim riječima, u BiH postoje dva konstitutivna naroda koji su protiv takvih rješenja, a postoje međunarodna zajednica i Bošnjaci koji hoće ovakvu BiH.\nUz ocjenu da je BiH u stanju hronične smrti, Dodik je rekao da je sve više ljudi koji govore o tome, a kao primjer naveo je Sloveniju, kao i neke ljude iz Njemačke i Francsuke sa kojima je razgovarao, pa i /iz američke/ administracije.\nKomentarišući to što ga Incko optužuje za secesionističke stavove kada je BiH u teškoj situaciji zbog korona virusa i da koči reforme, Dodik je rekao da se u BiH živi u atmosferi gotovo nepodnošljive politike.\nDodao je da Srpska u BiH živi u atmosferi koja je isključiva i koja traži da te reforme koje oni dogovaraju, slijedi i prati, a one su izmjena onoga što je u Dejtonskom sporazumu rečeno.\n- Treba da prihvatim da se ukine policija Republike Srpske i prenese na nivo BiH, da se ukine obrazovanje, kao i da se PIO prenese na BiH, da sve mora biti u Sarajevu... da prestaje Republika Srpska? Ta njihova BiH apsolutno nije funkcionalna, a ona koja je napisana u Dejtonu ne postoji, zbog izmjena Dejtona od strane visokih predstavnika - rekao je Dodik.\nDodik je naveo da je ono što je visoki predstavnik u BiH Valentin Incko govorio u Savjetu bezbjednosti UN znak da visoki predstavnik treba da nestane i da ne treba da postoji.\nOdgovarajući na pitanje da li misli da bi bez prisustva stranaca i međunarodne zajednice BiH bila bliže funckionalnoj državi ili potpunom raspadu, Dodik je rekao da u BiH nisu ni pokušali da se sami dogovore, jer je prisustvo stranaca napravilo potpunog bolesnika od BiH.\nDodik je dodao da su jedni stranci odlazili, a novi koji su dolazili pokušavali su da prave isto ono što se pokušava od 1995. godine, odnosno što više razgraditi Republiku Srpsku, ojačati BiH i to je suština svega.\nPrema njegovim riječima, da bi neko bio izabran za visokog predstavnika moraju da budu saglasne strane potpisnice Aneksa 10, među kojima je u Republika Srpska, Srbija, Hrvatska, FBiH i "neka BiH", a to se nikad nije desilo.\n- Incko je tu ubačen. On je nelegitiman, nelegalan i pokušava da napravi i sprovede ono što žele neki centri, koji su se zalagali za BiH, da nameće rješenja - rekao je Dodik, te ocijenio da osim Srba, misli da ni Hrvati ne prihvataju Incka, što je sasvim dovoljno da se ljudi zapitaju šta on radi u BiH.\nDodik je naveo da se dogovara sa Hrvatima u BiH, te ocijenio da su i Bošnjaci nezadovoljni Inckom, jer on nema snage i nemoćan je da bilo šta uradi, te da je "upokojen" i samo prijeti.\nOn je istakao da odluku o visokom predstanviku ne donose strane iz Aneksa 10, nego neki izmješteni centar moći, kao Savjet za implementaciju mira /PIK/, te da se zbog toga Incko osjeća lagodno i stalo mu je šta kaže za njega SAD i EU, a ne oni koji bi trebalo da odlučuju i kojima treba da podnese izvještaj, što nikada nije učinio.\nOdgovarajući na pitanje da li misli da bi se situacija iz bilo kojeg non-pejpera po kojem bi se nešto radilo odrazila i na Kosovo i Metohiju, Dodik je rekao da zagovara da se to posmatra na isti način.\nDodik je ocijenio da je očigledno da jugoslovenski raspad još nije gotov i da u tom pogledu treba da se završi.\nOn je rekao da Amerikanci misle da treba da naprave unitarnu BiH i da je nezavisno Kosovo za njih završeno, a s druge strane, što se tiče granica, Dodik kaže da postoji granica između Republike Srpske i FBiH.\n- Mi nismo da se ona mijenja. Ona samo treba da se pojača u smislu tih državnih nadležnosti. To je nešto što mi ne krijemo. Cjelovitog rješenja nema dok se to ne riješi, a to je svakako i situacija oko Republike Srpske i njenog položaja - zaključio je Dodik.


Jerkov: Uštede na račun prosvetara otići će u džepove ministrovih poslovnih partnera - KRIK\nObjavio/la KRIK.rs avgust 22, 2018\nMinistar prosvete Mladen Šarčević namešta svom poslovnom partneru posao vredan 1,6 miliona evra u momentu kada prosvetni radnici i zaposleni u obrazovanju u Srbiji strahuju da će ostati bez posla, istakla je potpredsednica Demokratske stranke Aleksandra Jerkov reagujući na KRIK-ovo istraživanje o nabavci elektronskih dnevnika za škole u Srbiji.\nU saopštenju objavljenom na sajtu Demokratske stranke Jerkov je navela da su uslovi tendera za nabavku elektronskih dnevnika za sve škole u Srbiji pravljeni tako da je mogla da ih zadovolji samo jedna firma.\n„Ministra u ovom dilu i poklanjanju novca građana Srbije ne mogu sprečiti ni zakoni ove zemlje, ni upozorenja Poverenika za zaštitu podataka o ličnosti da je ovakvo prikupljanje podataka o učenicima protivzakonito“, piše Jerkov.\nPrivatne protivzakonite poslove ministra, navodi Jerkov, finansiraće prosvetari čije otpuštanje najavljuje.\n„Uštede koje se ostvare na njihovim otkazima otići će u džepove njegovih poslovnih partnera. Baš kao što su i uštede od smanjenja plata, oduzimanja penzija, prihodi od povećanja poreza i uvođenja akciza otišle u džepove poslovnih partnera ljudi iz vrha Srpske napredne stranke“.\nPodsetimo, KRIK je objavio da je firma bivšeg poslovnog partnera ministra Mladena Šarčevića dobila tender za uvođenje elektronskih dnevnika vredan 1,6 miliona evra. Nabavka je sprovedena pod diskriminatornim uslovima, otkrili su novinari KRIK-a analizirajući tendersku dokumentaciju sa stručnjacima.\nFirma „Tesla“ godinu dana ranije ustupila je ministarstvu program u okviru pilot projekta digitalizacije obrazovanja. U junu ove godine raspisan je tender koji je tražio da se u sve škole u Srbiji uvede gotovo isti sistem.\nDati su i nerealno kratki rokovi, kao i uslov da može da se prijavi samo firma koja je u prethodne tri godine uvela sistem elektronskih dnevnika u minimum 50 škola u 10 različitih gradova Srbije. Ovako suženi uslovi odgovarali su isključivo kompaniji „Tesla“, kako su utvrdili novinari KRIK-a.\nNa tender je stigla samo jedna ponuda koja je i dobila posao.


SAD od Rusije traže "jasnoću" oko kretanja vojske blizu granice sa Ukrajinom\nSvet Autor:Beta10. nov. 202122:2913 komentara\nVašington je tražio "jasnoću" od Rusije oko "neuobičajenog" kretanja vojske blizu rusko-ukrajinske granice, podsećajući na obavezu koju su SAD preuzele da "podržavaju teritorijalni integritet Ukrajine".\n„Pozivamo Rusiju da bude jasna o svojim namerama“, rekao je portparol Pentagona Džon Kirbi koji je opisao „neuobičajenu rusku vojnu aktivnost blizu ukrajinske granice“.\n„Naša podrška teritorijalnom integritetu i suverentitetu Ukrajine je nepokolebljiva“, pdosetio je on.\nPortpartol Pentagona je rekao da postoji rizik da se dodatno destabilizuje deo sveta koji je već napet i pozvao Moskvu da poštuje Minske sporazume koji predviđaju demilitarizaciju na rusko-ukrajinskoj granici.\nUkrajina je početkom novembra demantovala da postoji neuobičajeno kretanje ruskih trupa navodeći da se radi o kretanju vojske posle vojnih vežbi. Ukrajinska vojska je ocenila da je širenje navoda o jačanja ruske vojske mogla da bude „psihološka“ operacija protiv Kijeva.


Hemo NO 120capsHEMO RAGE ULTRA CONCENTRATE 294G\nNutrex-ova BLACK serija proizvoda donosi na trziste suplemenata sportske formule koje su do sada bile "Zelja svih bodibildera". Visegodisnje analiziranje suplemenata i pokusaji da se napravi nesto najbolje na Svetu konacno stize iz "Undergroud" laboratorije Nutrexa i izlaze na svetlost dana..\nPostoji mnogo pre-trening proizvoda koji u svom opisu obecavaju do sada nedostizne dimenzije treninga, neki su i uspeli u tome ali HEMO RAGE je otisao jos jedan korak dalje.\nIz Undergrounda Nutrex vam "iznosi" najjaci i naj okrutniji pre-trening proizvod koji je postojao na ovoj planeti sa kojim ce spremni uci u veciti rat sa tegovima.. Da se razumemo, ovo nije proizvod za slabice, pocetnike i one koji nisu spremni da treniraju kao profesionalci..\nSnazan mentalni fokus, neverovatna snaga, misicna pumpa od koje puca koza a uz to i pojacano sagorevanje masnih naslaga su stvari koje mozete da ocekujete od ovog proizvoda.\nNačin upotrebe: Prvih par dana uzimati kednu dozirnu mericu razmucenu u vodi 30-45 minuta pre treninga. Nakon prvih par dana mozete povecati dozu na dve dozirne merice pre treninga ali NIKAD prelaziti tu dozu i ne uzimati suvise kasno zbog moguce nesanice.\nUPOZORENJE: Proizvod nije namenjen osobama mladjim od 21 godine kao i trudnicama i dojiljama.\nProizvod je zabranjen osobama koji imaju srcanih problema,Problema sa radom bubrega bubrezima, stitastom zlezdom i drugim vitalnim organima.\nNe mesati ovaj proizvod sa kofeinom, sinerfinom i proizvodima koji pojacavaju rad stitaste zlezde. Ne koristiti duze od 8 nedelja i nakon toga napraviti pauzu od najmanje 4 nedelje. Pre upotrebe konsultujte svog lekara ili drugo strucno lice o upotrebi ovog proizvoda.\nPakovanje: 900 gr


f Partnerski odnos Ministarstva poljoprivrede i Delegacije EU - Arhus Centar Subotica\nMinistar poljoprivrede i zaštite životne sredine u Vladi Republike Srbije, Branislav Nedimović, razgovarao je 2. februara 2017. sa šefom Delegacije EU u Srbiji, Majklom Devenportom, o aktuelnim temama iz oblasti poljoprivrede i zaštite životne sredine.\nTokom razgovora, posebna pažnja posvećena je bezbednosti hrane, kao i aktivnostima koje se sprovode na implementaciji IPARD II programa. Sagovornici su ocenili da dve institucije imaju odličnu komunikaciju, i poručili da će partnerski raditi na pripremi akreditacije za IPARD. Nedimović je, u skladu sa tim, naglasio da je resorno ministarstvo sve svoje resurse usmerilo ka dobijanju akreditacije.\nNa sastanku je ukazano na to da je izvoz poljoprivrednih proizvoda iz Srbije u EU od početka primene Sporazuma o stabilizaciji i pridruživanju u stalnom porastu, kao i da se u poslednje vreme beleži značajno povećanje izvoza finalnih proizvoda svinjskog mesa u EU.\nNedimović i Devenport su, kada je reč o oblasti životne sredine, konstatovali da se u saradnji sa lokalnim samoupravama radi na otklanjanju prepreka na implementaciji projekata u ovoj oblasti, kao i na budućim projektima.\nMinistar je iskazao zadovoljstvo na razumevanju Evropske unije u proteklom periodu, i istakao značaj odlične komunikacije i dobrog izgrađenog partnerskog odnosa.